Počinju pregovori o otvaranju prelaza Miratovac-Lojane | Bujanovačke\nPočetna DRUŠTVO Počinju pregovori o otvaranju prelaza Miratovac-Lojane\nBujanovac, 4. decembar 2019. (foto Bujanovačke: Prelaz Preševo) – Vlada Severne Makedonija odlučila je da počne pregovore sa Vladom Srbije o otvaranju novog graničnog prelaza, Lojane-Miratovac, prenosi agencija Beta.\nKako se navodi u saopštenju sa sednice vlade u Skoplju, „odobren je postupak za pregovore za potpisivanje sporazuma Vlade Severne Makedonije i Vlade Srbije za otvaranje novog Graničnog prelaza Lojane-Miratovac“.\nOsmani, koji je i koordinator projekta „Granični prelaz – Lojane-Miratovac“, tada je rekao da je u finalnoj fazi obezbeđivanje prvih 2,5 miliona evra donacije Norveške u okviru projekta UNOPS za taj projekat.\nNa sastanku je bilo reči o „utvrđivanju dinamike i aktivnosti za otvaranje novog graničnog prelaza između Severne Makedonije i Srbije“ kao i da „Lojane-Miratovac“ bude međunarodni granični prelaz, umesto lokalni, što je ranije bilo predviđeno.\nTAGgranični prelaz lojane miratovac\nPrevious PostDebata o desnici u Bujanovcu od 18 sati u Domu kulture Next PostMlade robotičarke iz Vranja druge na svetu


SARAJEVO, 7. aprila - Na Aerodrom Sarajevo stiže medicinska pomoć Turske Bosni i Hercegovini za borbu protiv širenja koronavirusa. Avion vojske Republike Turske sutra će dopremiti medicinsku pomoć Republike Turske Bosni i Hercegovini za borbu protiv širenja koronavirusa. Na Međunarodnom aerodromu Sarajevo ...\nBIHAĆ, 22. februara - U grad Bihać dopremljena je donacija Crvenog križa Lombardije iz Italije. Riječ je o dva kamiona pomoći za potrebe migranata koji borave na području USK. Radi se o odjeći, obući i higijenskim potrepštinama koje će se distribuirati putem organizacija CK grada Bihaća i USK.\nDNEVNA DOZA ZABAVE: GOŠĆE IZ UDRUŽENJA SUTRA JE NOVI DAN\nBIHAĆ, 4. februara - Udruženje za pomoć oboljelim od karcinoma „Sutra je novi dan“ osnovano je s ciljem pružanja pomoći osobama koje boluju od bilo kojeg oblika karcinoma. Više saznajte iz razgovora...\nBIHAĆ, 19. septembra - U Bosni i Hercegovini prema posljednjem popisu stanovništva živi oko 70.000 osoba oštećenog sluha. Osnovna barijera za njihovu potpunu integraciju u društvo je komunikacija iz koje proizilaze i druge prepreke. Stoga je neophodna stalna potreba razvoja i učenja znakovnog ...


Seminar „Diskriminacija u obrazovanju“ • Poverenik za zaštitu ravnopravnosti\nProjekti Učešće na projektima Sporazum o saradnji sa UNICEF-om Seminar „Diskriminacija u obrazovanju“\nPoverenik za zaštitu ravnopravnosti i UNICEF Srbija organizovali su drugi po redu seminar namenjen deci i mladima na temu „Diskriminacija u obrazovanju”, u periodu od 28. do 30. avgusta. Seminar je organizovan sa ciljem da deca i mladi nauče da prepoznaju diskriminaciju, da sami ne budu diskriminatori, kao i da koriste mehanizme zaštite od diskriminacije kada je potrebno. Seminaru je prisustvovalo 18 članova i članica Panela mladih „Isterivači diskriminacije”, koji su se prvi put okupili u novembru 2012. godine na trodnevnom seminaru o zaštiti od diskriminacije.\nČlanovi panela su uzrasta od 15 do 18 godina i dolaze iz cele Srbije, od Sombora do Babušnice. U trodnevnom seminaru, održano je nekoliko predavanja i radionica na temu diskriminacija u obrazovanju i deca sa smetnjama u razvoju i invaliditetom. Učesnici/e seminara su imali/e priliku da sarađuju sa Ljupkom Mihajlovskom, koordinatorkom Univerzitetskog centra za studente sa hendikepom Univerziteta u Beogradu, koja je sa članovima i članicama Panela razgovarala o položaju osoba sa invaliditetom u društvu i obrazovnim ustanovama i kroz dve radionice, u dva dana. Takođe, sa mladim učesnicima Panela, radila je i Nevena Palić iz Inicijative za inkluziju VelikiMali. Ona je sa članovima i članicama Panela imala nekoliko veoma interesantnih radionica na temu – deca sa smetnjama u razvoju i invaliditetom, kroz koje su učesnici seminara mogli, za trenutak da osete kao se u svakodnevnim situacijama osećaju i snalaze osobe sa smetnjama u razvoju i invaliditetom. Takođe, mladi panelisti su dostavili i svoje izveštaje o tome koliko su škole koje pohađaju, pristupačne deci sa smetnjama u razvoju i invaliditetom, a koji će biti sastavni deo posebnog izveštaja Poverenika za zaštitu ravnopravnosti o diskriminaciji dece i mladih u Srbiji. Seminaru Panela mladih „Isterivača diskriminacije” prisustvovala je i poverenica Nevena Petrušić.


Izabrani smo da učestvujemo u probnom međunarodnom istraživanju TIMSS 2019!\nUčenici 4. razreda pokazaće svoje znanje i razumevanje matematike i prirode zajedno sa đacima iz šezdesetak država sa svih kontinenata! Na prethodnom testiranju, održanom 2015. učestvovalo je oko pola miliona đaka, ali nećemo dozvoliti da nas to uplaši, naprotiv :) \nŠkolski koordinator za TIMSS 2019. je Nevena Perić.\nSHARE projekat - Konferencija\nOŠ "Dimitrije Davidović" se na predlog ŠU Požarevac uključila u projekat Unapređivanje kvaliteta obrazovnog sistema Republike Srbije kroz unapređivanje efektivnosti sistema spoljašnjeg vrednovanja rada škola i razvoj horizontalnog učenja između škola (SHARE). Cilj SHARE projekta je da se unapredi kvalitet obrazovnog sistema Republike Srbije kroz razvoj horizontalnog učenja između škola.\nNa konferenciji "Podeli znanje - škole u akciji" školu su predstavljali direktor Dragan Petković i koordinator projekta Nevena Perić. Imali smo priliku da čujemo minista prosvete Mladena Šarčevića, direktora ZVKOV-a Branislava Ranđelovića, direktorku COP-a Jasminku Čekić Marković i direktora UNICEF-a u Srbiji Mišel Sen Loa.\nPored njih, slušali smo predavanja stručnjaka iz oblasti obrazovanja, kao i utiske i iskustva učesnika prvog kruga projekta.\nA onda smo i sami krenuli u akciju... Nastavak sledi...\nOstale profesionalne aktivnosti koje obavljam.


Vojislav Šešelj je pre par dana gostovao u emisiji “Hit tvit”, kada je uporedio slučaj smaknute tročlane porodice Đokić iz Aleksinca, te ga je uporedio sa smrću i nerazjašnjenim slučajem ubistva Jelene Marjanović. Naaime, on je tada rekao da će država opet da zakaže jer neće uhvatiti ubicu tročlane porodice Đokić, jer iza stoji neko “jako velliki”. Međutim, malo se prevario jer je samo par dana posle priveden Goran Džonić.\nPodsećamo, on je bio rođak drugo koleno od Gorana Đokića, a celo ubistvo se odigralo zbog navodnog duga od 10.000 evra. On je te pare pozajmio uz kamatu od 30% da bi spasao posao svome sinu Stefanu, kojij je pre par meseci udario na pešačkom prelazu u pripitom stanju malog dečaku, kojem je bio ugrožen život.\nTakođer je tada rekao da je jelena Marjaanović smaknuta dok je bila u drugom stanju?! On je naveo da je jedan jako moćan političar bio u vezi sa njom u kojeg se ona sslepo zaljubila, a Zoran, njen suprug nije imao pojma o tome. Međutim, policija je bila ta koja e namestila dokaze protiv Marjanovića, tako da je i dan danas on prvi osumnjičeni za ubistvo Jelene Marjanović. Podsećamo nalazi nakon ubistva su pokazali da Jelena nije uzimala droge pre ubistva, kao ni to da je imala se ks 48 sati pre samog ubistva.\nTakođer, ti isti nalazi su pokazali da nije bila u drugom stanju. Međutim, ove Šešeljove tvrdnje će sasvim sigurno da nekoga zabrinu u političkom vrhu, jer je priča itekako realna. Kako je moguće da policia ni Sud nisu ništa uspeli da odrade i osude nekoga za očigledno ubistvo u po bela dana, sa hrpom dokaza u celoj priči? Šta vi mislite, ko je ubio sirotu Jelenu Marjanović?


Predsednik NUNS-a Željko Bodrožić, komentarišući uvrede i pretnje predsednika SRS Vojislava Šešelja u Skupštini, upućene novinarki lista Danas, kaže da je prvo predsednica odnosno predsedavajući sednici Narodne skupštine trebalo da reaguje.\nPodsetimo, šef radikala i haški osuđenik Vojislav Šešelj izvređao je i pogrdno nazivao novinarku „Danasa“ Snežanu Čongradin jer je u reportaži iz Potočara, između ostalog, navela da je „novinarka u državi koja je počinila genocid i koja ni dan danas ne da se nije suočila sa tim, već je celokupno društvo u načelu sve dalje od tog procesa“.\nGovor mržnje i pretnje novinarki „Danasa“ osudila su kako novinarska udruženja, organizacije, stranke, tako i redakcija tog dnevnog lista. Složni su u oceni da je Šešeljevo ponašanje neprihvatljivo, ali ne i neočekivano, jer je, kažu, to obrazac njegovog ponašanja već preko tri decenije, ali je, dodaju, izostanak reakcije u Skupštini pokazatelj da država podstiče podgrevanje atmosfere netolerancije i pritiska na novinare.\nPredsednik NUNS-a kaže da je posebna je stvar što se sve to odigralo u zgradi Narodne skupštine.\n„I ako se već pozivamo na zakon, Vojislav Šešelj nakon osude u Haškom tribunalu ne može više da bude narodni poslanik. I ova njegova izjava ide na dušu vlastima, onima koji ne žele da mu, po zakonu, oduzmu mandat i da spreče dalje njegovo divljanje u Narodnoj skupštini, a uopšte i u javnosti“, kaže Bodrožić.\nGlavni i odgovorni urednik lista Danas Dragoljub Draža Petrović kaže da ako država ne bude reagovala – pokazaće da je Šešeljev saučesnik.\n„Šešelj je ovim samo nastavio ono što je radio ’95, kada je, sa još jednim kolegom, pozivao da se za jednog Srbina ubije 100 muslimana – sa iste govornice Narodne skupštine vređa i preti našoj novinarki zato što je napisala jedan emotivni tekst o svom boravku u Srebrenici. I nekako mi se čini da, ako država ne bude reagovala na ovo, na način da Šešelja bar pozove na neki informativni razgovor, jer su u pitanju pretnje, da će vlast pokazati da je saučesnik Vojislava Šešelja“, naveo je Petrović.\nVideo prilog televizije N1 pogledaj OVDE.\nSnežana Čongradin Vojislav Šešelj Željko Bodrožić\n← Novinarka posle tri godine blaćenja: Ne plašim se ako me i fizički napadnu (VIDEO)\nČongradin: Hvala Šešelju što je skrenuo pažnju javnosti na genocid u Srebrenici →


Nedimović: Produžićemo Uredbu o ograničenju cena osnovnih životnih namirnica - Ekonomija - Dnevni list Danas\nPočetna » Vesti » Ekonomija » Nedimović: Produžićemo Uredbu o ograničenju cena osnovnih životnih namirnica\nOdluka Vlade važi do 8. februara\nNedimović: Produžićemo Uredbu o ograničenju cena osnovnih životnih namirnica\nLj. B.24.01.2022. 12:22\nFoto: BETAPHOTO/DRAGAN GOJIĆ/DS\nUredba kojom su cene osnovnih životnih namirnica “zamrznute” na nivou od 15. novembra važi do 8. februara, ali Vlada razmatra da i posle toga bude produžena, najavio je jutros gostujući na TV Prva ministar poljoprivrede Branislav Nedimović.\n„Razmatramo da produžimo za još jedan interval“, rekao je on.\nVlada je u novembru ograničila cene kristal šećer kristal, brašna tip T-400, jestivog suncokretovog ulja, svinjskog mesa – but i UHT mleko sa 2,8 procenta mlečne masti. Ograničenje znači da cene ne smeju da prelaze nivo cena koje su bile na dan 15. novembra prošle godine.\nOgraničenje cena utvrđeno je kako bi se otklonile štetne posledice i sprečili poremećaji na tržištu i ne odnose se na snižene cene, već na redovne, odnosno cene pre sniženja.\nUredba se odnosi na period od 60 dana, a ovom odlukom predviđeno je da proizvođači ove proizvode ne smeju isporučivati u količinama manjim od prosečnih u poslednjih 12 meseci.\nNedimović je, osim toga, jutros najavio i dve mere koje je država spremila da bi olakšala poljoprivrednicima kada se radi o kupovini azotnog mineralnog đubriva, koje je i do tri puta skuplje nego pre godinu dana.\n„Pregovaramo sa devet ili deset poslovnih banaka, dajemo kratkoročne kredite za nabavku đubriva do tri godine, grejs period može biti do godinu dana, sa nula posto kamate, država finansira kompletnu kamatu. Ako vas tona đubriva košta 920 ili 930 evra, ako uzmete keš preko banke možete da đubrivo nabavite za 850 evra. To vam spušta cenu za nekih 70 do 80 evra po toni”, rekao je Nedimović.\nOn je naglasio i da će za deset odsto biti ukinuta carina za nabavku azotnih đubriva iz trećih zemalja, odnosno arapskog sveta i sa Dalekog istoka.\n“Cena uree je 620 ili 630 dolara po toni u Konstanci i na Crnom moru. To ne može odmah da se oseti kod nas, ali će biti za tri ili četiri nedelje, odraziće se i na cene ovde i one će ići još dole”, naglasio je Nedimović.\nBranislav Nedimovićograničenje cene osnovnih životnih namirnicaureaBeograd\nUKC Niš: Dečak povređen jutros u saobraćajnoj nesreći je u stabilnom stanju\nSport • danas 10:06\nMonti Vilijams trener godine u NBA ligi\nEkonomija • danas 10:01\nDa li će stanovi u Srbiji još poskupeti?\nU Srbiji se u periodima krize ulaže u kuće i stanove, jer je to najsigurnije za ulaganje. Nenad Đorđević, predsednik Upravnog odbora Klastera nekretnine, kaže da prosek cene kvadrata u Srbiji podižu Beograd i Novi Sad. U Beogradu se najviše prodaju stanovi od 1.400–1.500 evra po kvadratu pa do 3.000, odnosno 3.500 evra, rekao je Đorđević.\nEkonomija • danas 10:00\nSmanjen izvoz ruskog gasa u Evropsku uniju\nDnevna prodaja prirodnog gasa ruske državne kompanije Gasprom na...\nEkonomija • danas 09:38\nSrbija u potrazi za novim kupcima pšenice zbog manjka nastalog usled rata u Ukrajini\nVlasti u Srbiji su, nakon jednomesečne zabrane izvoza...\nEkonomija • danas 08:20\nMihajlović: Energetska stabilost mora se održati po cenu promene vlasništva u NIS-u\nMinistarka rudarstva i energetike Zorana Mihajlović ocenila je...


Zvizdić o Strategiji EU: Možemo očekivati brži napredak ako ispunimo sve obaveze, nove generacije će živjeti u perspektivnoj i modernoj BiH - Index.ba\nZvizdić o Strategiji EU: Možemo očekivati brži napredak ako ispunimo sve obaveze, nove generacije će živjeti u perspektivnoj i modernoj BiH\nPredsjedavajući Vijeća ministara BiH Denis Zvizdić danas je održao konferenciju za medije na kojoj je govorio o Strategiji za proširenje EU i evropskom putu BiH.’\n“Strategija daje dvije ključne odrednice za BiH. Prva je jasna: Prostor Zapadnog Balkana ostaje strateški važan za EU i da će se u narednom periodu intenzivirati sve aktivnosti evropskih institucija koje že značiti dalju inkluziju Zapadnog Balkana u sve procese. Druga važnja činjenica jeste da su vrata EU otvorena za sve zemlje Zapadnog Balkana bez preferiranja bilo koga. 2025. nije rok, nego cilj za sve zemlje. Definisati će se mehanizmi koji će omogućiti svim zemljama koje uđu da ne mogu napraviti bilo kakvu blokadu zemljama koje će ući poslije njih”, kazao je Zvizdić na početku obraćanja.\nIstakao je da brzina realizacije ciljeva zavisi od svake zemlje zasebno.\n“Brzina realizacije uvjeta koji se postavljaju pred sve zemlje će omogućiti da postigne bolju poziciju nego što je sada. Važno je da nije bilo licitiranja sa bilo kakvim rokovima i to je posebno važno podvući. Pojavio se ogroman broj dezinformacija, neki su čak govorili da je rok do 2033. Budućnost je vezana za šest ključnih oblasti koje su definisane u više od 50 mjera”, kazao je i dodao:\n“Suština je da BiH kao i sve druge zemlje imaju jasno razrađen akcioni plan za svaku od šest oblasti i ispunjenje uvjeta sa akcionog plana ne smije biti dnevno političko pitanje. Reforme koje ćemo provesti imaju za cilj da naprave bolje i sigurnije društvo za sve građane, a ne da bilo ko prikupi bilo kakve političke poene”.\nZvizdić je poručio da je Vijeće ministara BiH realizovalo svoje obaveze sa reformske agende.\n“Vijeće ministara je realizovalo se svoje obaveze sa reformske agenfe i zbog toga BiH jeste pozicionirana na način da je uravnopravnoj utrci sa svim zemljama Zapadnog Balkana. Isto tako, važno se podsjetiti činjenice da je čitav niz godina evropski put BiH bio u potpunoj blokadi. Od 2008. do 2015. nije načinjen nijedan iskorak na putu evropskih integracija. Ne daj Bože da je ova Strategija trebala biti usvojena u februaru 2015. godine, tada bi BiH bila u lošoj poziciji. Srećom, Strategija je usvojena kada smo realizovali većinu obaveza”.\nOdgovori na Upitnik Evropske komisije će biti predati krajem mjeseca Junckeru, kada bude u posjeti BiH, poručio je predsjedavajući VM BiH, Denis Zvizdić.\n“U ovom trenutku, važno je reći da će odgovori na Upitnik biti predati gospodinu Junckeru prilikom njegove posjete BiH krajem februara. Ukoliko ispunimo preostale obaveze, možemo očekivati da napredujemo i brže od zemalja u regionu i 2025. dočekamo u pozitivnom evropskom ozračju sa otvorenim evropskim poglavljima. Srećom nisu se ostvarile prognoze onih koji imaju stalnu intenciju da BiH boje u crno, ali je važnije da se u narednim godinama pred nama nalazi jako puno posla i reformi koje moramo provesti i nadam se da će političko ozračje biti ono što ćem omogućiti da uspješno nastave kontinuitet koji mi imamo kada su upitanju evropske integracije u BiH”.\nJoš je kazao da se sa sigurnošću može reći da BiH ima trasiranu evropsku budućnost.\n“Mi možemo kazati da imamo trasiranu evropsku budućnost BiH i BiH će biti sigurno članica EU. Nove generacije će živjeti u modernoj i perspektivnoj BiH. Odgovori na Upitnik su usaglašeni na svim jezicima u BiH, prošli su kroz sve procedure. Mehanizam je jasno razradio i načine i modele preko kojih dolazimo do jedinstvenih odgovora”.\nPrethodni članakDžindić: Smjena Uprave BH Gasa ukoliko se ne riješi problem isporuke, povećana proizvodnja rudnika, a smanjen broj rudara\nNaredni članakVIDEO Pogledajte spektakularno lansiranje Tesline rakete u svemir


Nova sredstva za nove razvojne iskorake Nikšića | Standard\n“Ovaj zakon znači ispravljanje istorijske nepravde prema opštini Nikšić. Opština Nikšić kao opština koja ima najveće svoje površine koji je podarila Elektroprivredi Crne Gore za akumulacije na bazi kojih Elektroprivreda proizvodi energiju, prodaje tu energiju red je da opština na bazi te plavljene površine dobije redovnu godišnju finansijsku naknadu. Finansijska naknada za budžet opštine na godišnjem nivou biće oko dva miliona eura”, naglasio je potpredsjednik Vlade.\nTokom rasprave u Skupštini Crne Gore Simović je izrazio uvjerenje da će ovo uvećanje prihoda Opštine omogućiti dodatna ulaganja u lokalnu infrastrukturu, kako bi se nastavio pozitivan trend razvoja Nikšića.\n“Dva miliona eura Veselin Grbović i njegovi saradnici znaće itekako dobro da utroše za dobro svih građana Nikšića, za dalji razvoj infrastrukture i otvaranje novih radnih mjesta, za poboljšanje svih onih funkcija koje su od interesa za građane Nikšića, što je posebna vrijednost ovoga Zakona.\nLokalni budžet dobiće potrebna sredstva koja će ubrzati inače dobar razvojni zamah koji se već uveliko vidi u Nikšiću i građani Nikšića to već dobro prepoznaju i građani Nikšića to dobro cijene”, zaključio je Simović.


Tači apeluje: Ne objavljujte dosijee - Sputnjik Srbija\n16:44 21 April 2021\n08:04 24.09.2020 (osveženo 08:14 24.09.2020) Preuzmite kraći link\nTači je rekao da bi curenje tajnih podataka moglo ići na štetu potencijalnih optuženih.\n„Najnoviji događaji u kojima se tvrdi da postoji curenje informacija koje su ove institucije klasifikovale izuzetno su zabrinjavajući jer oštećuju glavni razlog zbog kojeg je odlučeno da se te institucije presele izvan Kosova. Ako se utvrdi da su procurili poverljivi podaci autentični, očekujem da će nadležni organi ovih institucija sprovesti krivičnu istragu ovog događaja i da će osobe odgovorne za ovo curenje poverljivih podataka, ma ko one bile, biti izvedene pred lice pravde“, napisao je Tači, prenosi B92.\n„Uključivanje organizacija koje su proistekle iz rata OVK u ovom pitanju – zloupotrebom javnog stava prema Specijalizovanim komorama i Specijalizovanom tužilaštvu – rizikuje da skrene pažnju sa potrebe istrage odgovornih za ovo curenje poverljivih podataka+“, rekao je on.\nBeograd kreće u međunarodnu ofanzivu u razotkrivanju zločina OVK\nSpecijalni sud za OVK, Hašim Tači\n16:44 Uživo: Počeo je Đokovićev meč na Dorćolu!


Jelena Petrović | 02. dec 2016.\nU utorak u Višem sudu održano je suđenje protiv NIN-a, čiji je Ćulibrk odgovorni urednik, a tužbu je podneo ministar unutrašnjih poslova Nebojša Stefanović, u svojstvu građanina, jer mu je, prema njegovom mišljenju, nanet duševni bol, narušen ugled i čast time što je na naslovnoj strani tog nedeljnika, 16. juna ove godine, označen kao „Glavni fantom iz Savamale“.\nOsvrćući se na duševnu bol ministra Stefanovića, Ćulibrk pita – a kolika je duševna bol onim ljudima koji su zvali policiju u onoj noći, a niko nije došao.\n„Mi smo zbog toga ministra Stefanovića nazvali glavnim krivcem… Ministar Stefanović je tužio kao građanin. Mi protiv građanina Nebojše Stefanovića nemamo ništa, mi imamo protiv ministra policije, sve dok policija ne utvrdi ko je s fantomkama i bagerima rušio u centru Beograda“, kaže Ćulibrk.\n„Sećamo se kada je hapšen i podignuta optužnica protiv čoveka čije ime niko ne sme da spomene sem premijera, (Dragoslava) Kosmajca, pa se ispostavilo da sve ono što je radio, a bilo je protivzakonito, je bilo izbegavanje poreza. Pošto nijedne godine to nije bilo više od 150.000 to nije ni krivično delo, nego nekakav prekršaj. Mi smo izračunali za taj prekršaj, za sve ono što mu se stavlja na teret, on treba da plati kaznu od 250.000 dinara, a mi smo tuženi za 300.000. Znači mi smo veći kriminalci od „najvećeg kriminalca“ kako je premijer rekao“, navodi glavni urednik NIN-a.\nKomentarišući podršku koju je ministar imao ispred suda, Ćulibrk kaže da ga je najviše iznenadilo kad je video gradskog menadžera Gorana Vesića i gradonačelnika Sinišu Malog. „Malo sam se začudio, ali meni ne smeta… Kad vidimo kako sistem funkcioniše, nije me iznenadilo to što se desilo ispred suda“, naveo je.\nZa nas nema veće odgovornosti od onog što te noći nije urađeno, a za to je policija odgovorna, dakle problem je i kad se nešto ne uradi, navodi Ćulibrk i dodaje da se nada da će sud shvatiti to. On je rekao da je Stefanović pokušao na suđenju da prikaže da je NIN njega direktno optužio za rušenje ili naređivanje rušenja, a to nigde u tekstu ne piše. „Nas Nebojša građanin uopšte ne zanima, ali nas Nebojša Stefanović, ministar, jako zanima“.\n„Ne bih isključio da s predsedničkim budu i parlamentarni izbori“\nKomentarišući štampu u Novom danu i tekst u listu Danas, u kom Milutin Mrkonjić kaže da su socijalisti obavezni da imaju svog kandidata na (predsedničkim) izborima, Ćulibrk kaže da ponekad ima utisak da je to sve prećutni sporazum: „Da neko malo talasa da bi se pokazalo da SPS ima malo više samostalnosti nego što je to slučaj“.\nJedino što na ruku vlasti ide je ova opozicija, svako misli da treba da bude kandidat i kad njih gledate Vučić je u pravu – oni su već pobedili, naglašava.\n„Ne bih isključio da sa predsedničkim, imamo i parlamentarne i gradske izbore u Beogradu“, kaže.\nJa sam ranije govorio da bi Jeremić bi bio dobar kandidat SNS i Vučića, posle poraza u Njujorku, dobrodošla bi pobeda u Beogradu, kaže Ćulibrk i dodaje da bi to dobro bilo za Jeremića. Na pitanje koliko bi to bilo dobro za Srbiju, pita: „Koga briga za Srbiju? Ko vodi računa o građanima Srbije?“\n← Zapadni Balkan: Neometani napadi na medije\nAko se REM pita, u predsedničkoj kampanji biće sve dozvoljeno →


Škola Računara, IT kursevi Batajnica, kursevi računara u Batajnici\nŠkola računara, IT kursevi Batajnica\nŠkola računara Batajnica\nŠkola računara Batajnica - Audio verzija\nČak blizu 500 privrednih subjekata postoji na teritoriji Batajnice, koja zvanično pripada beogradskoj opštini Zemun. Broj stanovnika se iz godine u godinu povećava, a ovo naselje je odlično povezano ne samo sa obližnjim Beogradom, već i sa Surčinom, kao i Novim Sadom, odnosno Ugrinovcima i Banovcima. Treba pomenuti da upravo kroz ovaj deo grada ide i Beogradski voz, tako da je Batajnica saobraćajno odlično spojena i sa Inđijom, odnosno sa Ovčom.\nKako pokazuju dostupni podaci oko 50 hiljada stanovnika živi u ovom naselju, a njihov broj se neprekidno uvećava.\nRazvoj naselja nastaje kao posledica razvoja svih segmenata društva, pa samim tim i obrazovanja. Upravo zato ističemo da postoji i škola računara u Batajnici, a u kojoj su predavači osposobljeni da na najbolji mogući način zainteresovanima prenesu znanje iz ove, izuzetno tražene oblasti.\nPre nego što navedemo koje sve obuke i IT kursevi računara su u zvaničnoj ponudi pomenute obrazovne institucije, moramo pomenuti da svaki polaznik stiče sertifikat koji je međunarodno priznat. A to znači ne samo da ima pravo da ga u svoj CV unese, već i da u okviru Nacionalne službe za zapošljavanje zahteva njegov upis u svoj dosije, ali samo ukoliko ispunjava zakonom predviđene uslove.\nNastava se organizuje na više načina, što znači da svaki kurs i obuka može da bude pohađan kako online, tako i u izuzetno kvalitetno opremljenim prostorijama navedene institucije. Svakako je neophodno posedovanje računara, a ako nekome odgovara online pristup, s tim da se zahteva i odlična veza sa internetom, kako bi edukacija mogla bez ikakvih poteškoća da bude praćena. Inače, za oba tipa nastave je predviđeno da svaki prijavljeni izabere da li će je pohađati samostalno, to jest kroz individualnu obuku ili mu više odgovara da je prati u grupi, a kojom prilikom najviše osmoro polaznika sme da bude prisutno, jer je kvalitet edukacije na prvom mestu.\nPored toga što zainteresovani mogu da se osposobe za korišćenje programa Adobe Dreamweaver, zatim Adobe Flash i Adobe Fireworks, a kroz pojedinačne edukacije, škola računara Batajnica ima i namenski paket kurseva za web dizajn, koji obuhvata rad u sva tri programa. Budući da se svi IT kursevi i obuke, koji su navedeni organizuju i za početnike i za kandidate sa određenim nivoom znanja, to će oni biti maksimalno usklađeni sa njihovim zahtevima.\nTakođe je u ponudi i obuka i kurs Microsoft poslovni Office paket, a koji obuhvata sticanje znanja vezano za rad u programima Microsoft Excel i Microsoft Word, tako i korišćenje operativnog sistema Windows, odnosno interneta. Napominjemo da postoji mogućnost i da polaznik pohađa odvojene kurseve za svaku od navedenih oblasti.\nZvanična ponuda ove obrazovne institucije obuhvata i edukacije u oblasti web programiranja, a u kom slučaju se polaznici osposobljavaju za korišćenje različitih programskih jezika, kao što su CSS i HTML, te mogu da nauče da koriste i jQuery. Svakako i u ovom slučaju se edukacija organizuje za korisnike na početnom, odnosno naprednom nivou, a može se pohađati i paket kurseva za web programiranje, kojim je obuhvaćeno savladavanje svih tih oblasti zajedno. Organizuje se i kurs i obuka za Wordpress, ali i za sticanje znanja vezano za korišćenje Joomla 3.0.\nVrlo je važna informacija da škola računara u Batajnici sprovodi kako pripremnu nastavu za sticanje ECDL ertifikata ( European Computer Driving Licence ), tako i polaganje ispita, a u kom slučaju zainteresovani mogu steći ili Mali ECDL indeks ili Veliki, što sve zavisi od toga da li žele da pokažu znanje iz četiri ili iz šest dostupnih oblasti.\nSvakako mora biti pomenuto da zvanična ponuda ove obrazovne institucije uključuje i mogućnost pohađanja edukacije zarad korišćenja programa PowerPoint, kao i Access, a tada će polaznici naučiti da rade sa bazama podataka. Specijalizovani seminar za izradu igrica u Flash - u je isto na raspolaganju zainteresovanima, a sprovodi se i kurs i obuka za AutoDesk. Pored toga što polaznici mogu da nauče da koriste programe AutoDesk Maya i AutoCad 3D, mogu pohađati i seminar za AutoDesk Inventor, odnosno specijalizovanu edukaciju tokom koje će naučiti da koriste kako AutoCad 2D, tako i 3D Studio Max.\nUkoliko neko želi da se osposobi za optimizovanje internet materijala za web pretragu, može pohađati i specijalizovanu edukaciju SEO optimizacije (Search Engine Optimisation). Dostupna je i opcija koja podrazumeva sticanje kvalifikacija za Booking administratora (booking com ), kao i za dobijanje sertifikata za IT analitičara. Osim toga, škola računara Batajnica organizuje i seminar za upravljanje AdWords kampanjom, a sticanje znanja vezano za Facebook oglašavanje je tema još jedne edukacije.\nZainteresovani mogu da pohađaju i brojne obuke koje su vezane ne samo za rad sa Windows serverom 2008, već i one koje se odnose na Windows server 2012. Takođe se mogu osposobiti i za upravljanje i održavanje Windows 8, a u ponudi je i obuka i kurs za podršku i rešavanje problema Windows 7 za preduzeća, odnosno seminar za podešavanje i instalaciju Windows 7 za klijenta.\nNeophodno je pomenuti i edukaciju u toku koje se polaznici osposobljavaju za rad sa operativnim sistemom Unix, zatim Solaris Unix i Linux, a svakako su dostupne i obuke i kursevi za administratora Unix - a, odnosno za administraciju Solaris Unix - a i za Linux administraciju. Ko god želi da se upozna sa načinom kreiranja web aplikacija, zatim dinamičkih sajtova i web servisa, treba da pohađa specijalizovani seminar – ASP.NET web development.\nPored navedenih IT kurseva, škola računara u Batajnici organizuje i seminar, u toku koga se polaznici upoznaju sa programom Solidworks i korišćenjem alata koje on uključuje. Takođe mogu naučiti da rade u programu Corel Draw, a dostupan je i paket za grafički dizajn, koji uključuje sticanje znanja korišćenja programa Adobe Photoshop, Adobe InDesign i Adobe Illustrator. A uz to što mogu da izaberu navedeni paket, kandidatima je na raspolaganju i pojedinačni kurs i obuka za Photoshop, odnosno za ostala dva pomenuta programa. Da li će ta edukacija biti organizovana na naprednom ili na početnom nivou, zavisi svakako od toga koliko je zainteresovani upoznat sa korišćenjem svakoga od tih programa.\nUz povoljne cene, pomenuta obrazovna institucija nudi i visok kvalitet edukacije i korišćenje profesionalne opreme, tako da će svaki polaznik u potpunosti biti zadovoljan ponudom. A ako tome dodamo i informaciju da škola računara Batajnica izdaje zvanično priznate sertifikate o pohađanju izabrane edukacije, trebalo bi da bude jasno i zašto se upravo za nju odlučuje sve više stanovnika ovog naselja i njegove okoline.\nPoslovni Office Kurs Batajnica\nViše za kurs i obuku za poslovni Office kurs Batajnica >>>\nKurs za Web Dizajn Batajnica\nViše za kurs i obuku za web dizajn Batajnica >>>\nKurs za Web Programiranje Batajnica\nViše za kurs za Web programiranje Batajnica >>>\nKurs za Grafički Dizajn Batajnica\nViše za kurs za grafički dizajn Batajnica >>>\nAutoDesk Kursevi Batajnica\nViše za AutoDesk kurseve Batajnica >>>\nKurs za SEO Batajnica\nViše za kurs za SEO Batajnica >>>\nKurs Programiranja Batajnica\nViše za kurs programiranja Batajnica >>>\nKurs za Pravljenje Igrica u Flashu Batajnica\nViše za kurs za pravljenje igrica u Flashu Batajnica >>>\nKurs za Administraciju Windows Servera 2008 Batajnica\nViše o kursu za Administraciju Windows Servera 2008 Batajnica >>>\nKurs za Administraciju Windows Servera 2012 Batajnica\nViše o kursu za Administraciju Windows Servera 2012 Batajnica >>>\nKurs za Instaliranje i Konfiguraciju Windows Servera 2012 Batajnica\nViše o kursu za Instaliranje i Konfiguraciju Windows Servera 2012 Batajnica >>>\nKurs za Naprednu Konfiguraciju Windows Servera 2012 Batajnica\nViše o kursu za Naprednu Konfiguraciju Windows Servera 2012 Batajnica >>>\nKurs i obuka za projektovanje i implementaciju serverske infrastrukture Batajnica\nViše o kursu za Projektovanje i Implementaciju Serverske Infrastrukture Batajnica >>>\nKurs i obuka za implementaciju napredne serverske infrastrukture Batajnica\nViše o kursu za Implementaciju Napredne Serverske Infrastrukture Batajnica >>>\nKurs za Microsoft SharePoint 2010 razvoj aplikacija Batajnica\nViše o kursu za Microsoft SharePoint 2010 Batajnica >>>\nKurs za Podešavanje i Instalaciju Windows 7 za Klijente Batajnica\nViše o kursu za podesavanje i instalaciju Windows 7 za klijente Batajnica >>>\nKurs za upravljanje i održavanje Windows 8 Batajnica\nViše o kursu za upravljanje i održavanje Windows 8 Batajnica >>>\nKurs za podršku i rešavanje problema Windows 7 za preduzeća Batajnica\nViše o kursu za podršku i rešavanje problema Windows 7 za preduzeća Batajnica >>>\nKurs za realizaciju i upravljanje Microsoft Desktop Virtualizacijom Windows Server 2008 R2 Batajnica\nViše o kursu za realizaciju i upravljanje Microsoft Desktop Virtualizacijom Windows Server 2008 R2 Batajnica >>>\nKurs za održavanje Microsoft SQL Server 2008 baze podataka Batajnica\nViše o kursu za održavanje Microsoft SQL Server 2008 baze podataka Batajnica >>>\nKurs za pisanje upita korišćenjem Microsoft SQL Servera 2008 Transact SQL Batajnica\nViše o kursu za pisanje upita korišćenjem Microsoft SQL Servera 2008 Transact SQL Batajnica >>>\nKurs za Microsoft SQL Server 2012 administrator baze podataka Batajnica\nViše o kursu za Microsoft SQL Server 2012 administrator baze podataka Batajnica >>>\nKurs za Implementacija skladištenja podataka sa Microsoft SQL Serverom 2012 Batajnica\nViše o kursu za Implementacija skladištenja podataka sa Microsoft SQL Serverom 2012 Batajnica >>>\nKurs za ASP.NET Web Development Batajnica\nViše o kursu za ASP.NET Web Development Batajnica >>>\nKurs za Unix Batajnica\nViše o kursu za Unix Batajnica >>>\nKurs za Administratora Unixa Batajnica\nViše o kursu za administratora Unixa Batajnica >>>\nKurs za Linux - Osnovni Batajnica\nViše o kursu za Linux Batajnica >>>\nKurs za Administraciju Linuxa Batajnica\nViše o kursu za administraciju Linuxa Batajnica >>>\nKurs za Solaris-Unix Batajnica\nViše o kursu za Solaris-Unix Batajnica >>>\nKurs za Administraciju Solarisa Batajnica\nViše o kursu za Administraciju Solarisa Batajnica >>>\nKurs za Facebook oglašavanje Batajnica\nViše o kursu za Facebook oglašavanje Batajnica >>>\nKurs i obuka za etičkog hakera Batajnica\nViše o kursu za etičkog hakera Batajnica >>>\nKurs za specijalistu virtuelne bezbednosti Batajnica\nViše o kursu za specijalistu virtuelne bezbednosti Batajnica >>>\nObuka za IT analitičara Batajnica\nViše o obuci za IT analitičara Batajnica >>>\nObuka za Booking administratora Batajnica\nKurs za upravljanje AdWords kampanjom Batajnica\nViše o kurs za upravljanje AdWords kampanjom Batajnica >>>\nKurs za Front Desk operatera Batajnica\nViše o kurs za Front Desk operatera Batajnica >>>\nKurs za Front Desk operatera u hotelijerstvu Batajnica\nViše o kurs za Front Desk operatera u hotelijerstvu Batajnica >>>\nKurs za SolidWorks Batajnica\nViše o kurs za SolidWorks Batajnica >>>\nKurs za Autodesk Inventor Batajnica\nViše o kurs za Autodesk Inventor Batajnica >>>\nMicrosoft Technology Associate Batajnica\nViše o Microsoft Technology Associate Batajnica >>>\nMicrosoft Certified Solutions Associate Batajnica\nViše o Microsoft Certified Solutions Associate Batajnica >>>\nMicrosoft Certified Solutions Expert Batajnica\nViše o Microsoft Certified Solutions Expert Batajnica >>>\nMicrosoft Certified Solutions Developer Batajnica\nViše o Microsoft Certified Solutions Developer Batajnica >>>\nCisco sertifikati Batajnica\nViše o Cisco sertifikatima Batajnica >>>\nAkademija Oxford Batajnica


29.07.2019 u 17:27\nNastavi li se ovako, do kraja 2019. imaćemo 600 poginulih u saobraćaju\nDirektor Komiteta za bezbednost saobraćaja Damir Okanović upozorio je da bi u Srbiji do kraja 2019, ako bi se nastavio sadašnji trend porasta stradalih u saobraćaju i nepoštovanja propisa moglo da pogine još 320 ljudi, i dodao da bi se zaustavila ova crna statistika, svima potreban i mali policajac u glavi. „U Srbiji je od početka godine poginulo 280 ljudi, a u istom periodu prošle godine 262. Ako gledamo jun i jul ove i prošle godine porast broja poginulih još je veći. Uobičajeno je da u letnjim mesecima strada veći broj ljudi, a ovde je reč o drastičnom povećanju koje nikako nije smelo da se dogodi”, rekao je Okanović za Tanjug povodom činjenice da je u poslednja dva meseca na putevima u Srbiji poginulo 100 ljudi. Okanović je podsetio da je prošle godine u Srbiji u saobraćaju\n29.07.2019 u 14:25\nVozači, oprez: prošlog vikenda devet poginulih u saobraćaju\nUprava saobraćajne policije MUP-a Srbije apelovala je na sve učesnike u saobraćaju da poštuju propise i tako sačuvaju svoj i tuđe živote. „Proteklog vikenda u saobraćajnim nezgodama u Srbiji život je izgubilo devet osoba, dok je 100 ljudi povređeno. Prve analize pokazuju da su najčešći uticajni faktori ovih saobraćajnih nezgoda bili neprilagođena brzina, nepropisno preticanje, a simptomatično je i da veliki broj učesnika nije koristio sigurnosni pojas u trenutku saobraćajne nezgode”, ukazao je Aleksandar Radenković iz Uprave saobraćajne policije. On je, kako se navodi u saopštnju MUP-a, istakao da saobraćajna policija od početka letnje sezone sprovodi akcije pojačane kontrole saobraćaja, što će činiti i u narednom periodu. „Uprava saobraćajne policije još jednom apeluje na sve\n28.07.2019 u 18:44\nPonegde kiša, čekanja na naplatnim rampama i prelazima\nOve večeri saobraćaj je pojačan, u nekim delovima Srbije pada kiše i kolovozi su mokri, pa je potreban dodatni oprez u vožnji, a putnička vozila čekaju na graničnim prelazima, na Gradini čak tri sata, ali i na naplatnim rampama auto-puteva, saopštio je Auto-moto savez Srbije. Prema najnovijim informacijama JP „Putevi Srbije”, na naplatnoj stanici Stara Pazova vozila se zadržavaju 60 minuta sa naplatu putarine, a na naplatnoj stanici Niš, zadržavanje na naplati su 15 minuta, prenosi Tanjug. Prema informacijama Uprave granične policije, na graničnom prelazu Gradina putnička vozila na izlasku iz Srbije čekaju tri sata. Čekanja na ostalim prelazima su: GP Horgoš, ulaz, autobusi čekaju 60 minuta GP Horgoš, ulaz, putnička vozila čekaju 30 minuta GP Horgoš, izlaz, putnička vozila\n25.07.2019 u 16:03\nSaveti za bezbednu vožnju i na visokim temperaturama\nSezona godišnjih odmora povećava broj učesnika u saobraćaju, a i mogućnost većeg broja saobraćajnih nezgoda. Statistike pokazuju da se najveći broj saobraćajnih nezgoda dešava leti i to najčešće u julu, avgustu, septembru. Lekari Instituta za javno zdravlje Srbije „Dr Milan Jovanović- Batut” savetuju da se ne ulazi u automobil koji je stajao na suncu, da se obavezno prvo otvore sva vrata i automobil provetri, prenosi Tanjug. „Upotreba klima uređaja treba da omogući da unutrašnja temperatura bude niža pet do sedam stepeni od spoljašnje”, navedeno je na sajtu Batuta. Podsećaju da treba praviti česte pauze tokom vožnje- na svaka dva sata pauza po 15 minuta, ali i uzimati dosta tečnosti. Velike vrućine mnogo brže dovode do umora i iscrpljenosti, a umor je uzročnik svake treće\n24.07.2019 u 20:07\nSaobraćaj umeren, bez dužih čekanja\nSaobraćaj je umerenog inteziteta, na najfrekventnijim putnim pravcima odvija se bez zastoja i bez većih gužvi, uz povoljne vremenske prilike koje olakšavaju odvijanje saobraćaja, saopštio je Auto moto savez Srbije, prenosi Tanjug. Prema najnovijim informacijama Uprave granične policije, zadržavanja za putnička vozila na našim graničnim prelazima su: GP Horgoš ulaz 20 minuta GP Gradina izlaz 40 minuta GP Preševo ulaz 40 min, izlaz 20 minuta Od 22.do 29. jula GP sa Mađarskom: Bački Vinogradi, Bajmok i Horgoš-2 biće otvoreni od 07 do 22 časa. Zadržavanja na teretnim terminalima naših GP su: GP Horgoš izlaz 90 minuta GP Kelebija izlaz 120 minuta GP Batrovci izlaz, 360 minuta GP Šid izlaz 180 minuta GP Bačka Palanka 120 minuta GP Preševo izlaz i ulaz 60


U Srbiji su se i pre eksplozije 4. juna 2021, događale slični incidenti (na fotografiji vatrogasci na gašenju u fabrici "Prvi partizan" u Užicu, 4. septembra 2009, kada je poginulo sedam ljudi izgubilo život, a na desetine su povređene)\nNadam se da će se čačanska "Sloboda" brzo oporaviti od gubitaka, rekao je predsednik Srbije Aleksandar Vučić na konferenciji za novinare u Beogradu 4. juna, desetak sati nakon serije eksplozija u fabrici municije u Čačku u centralnoj Srbiji.\nU toj fabrici u ranim jutarnjim časovima 4. juna dogodila se serija eksplozija u magacinu gotovih proizvoda. Uzrok nesreće još uvek nije poznat. Prema rečima Aleksandra Vučića, procene su da je šteta između 1,5 i dva miliona evra.\nKompanija je 4. juna saopštila da je do požara i eksplozije došlo u izdvojenom delu fabrike, u prigradskom naselju Pridvorica, koji je predviđen za skladištenje i čuvanje elemenata za kompletiranje upaljača i gotovih proizvoda za municiju manjih kalibara, kao i da je formirana komisija koja će utvrditi uzrok požara.\nKompanija je navela i da je požar nakon kratkog vremena prerastao u serijske eksplozije i da je pričinjena materijalna šteta na delu objekta za skladištenje i na delu elemenata za kompletiranje municije. U ovoj nesreći nije bilo povređenih.\nZa bivšeg ministra odbrane Srbije u periodu od 2008. do 2012. godine Dragana Šutanovca interesantno je da je eksplozija nastala u magacinu gotove robe.\n"To je potpuno neobično, imajući u vidu da gotovo po pravilu te eksplozije nastaju u procesu proizvodnje", naveo je Šutanovac u telefonskoj izjavi za Radio Slobodna Evropa (RSE).\nOn je ocenio i da postoji samo nekoliko mogućnosti zbog čega je do ovakve nesreće došlo.\nKao jednu od mogućnosti naveo je neadekvatno skladištenje robe, odnosno mogućnost da se u istom magacinu našla roba čiji je rok trajanja bio blizu ili je već istekao čime se stvaraju nestabilnosti u eksplozivima.\n"Ili je postojala neka diverzija za koju je teško sada reći...da li je jedan ili drugi razlog izazvao tu vanrednu situaciju", naveo je Šutanovac.\nOn je poručio i da očekuje da će istražni organi sprovesti ozbiljnu istragu. "...()...ovo je skroz neobično i, za mene, po prvi put čujem da je došlo do eksplozije u magacinu robe koja je već, praktično, spremljena za prodaju ili za izvoz".\nMinistar odbrane Srbije Nebojša Stefanović u poseti fabrici "Sloboda" nakon eksplozije 4. juna\nSlučaj Bugarske i Češke\nVlasti Bugarske su u aprilu saopštile da sumnjiče šest ruskih državljana u umešanost u seriju eksplozija koje su pogodile četiri skladišta oružja i naoružanja u proteklih 10 godina.\nBugarski tužioci rekli su 28. aprila da postoji "razumna pretpostavka" da su eksplozije koje su potresle četiri skladišta i proizvodne pogone u Bugarskoj između 2011. i 2020. godine povezane sa skoro fatalnim trovanjem bugarskog trgovca oružjem Emiliana Gebreva 2015. godine, kao i sa eksplozijom u češkim skladištima municije 2014. godine.\nOva država članica Evropske unije (EU) i NATO je od oktobra 2019. godine proterala sedam ruskih diplomata i jednog zaposlenog u ruskoj ambasadi zbog navodnih špijuniranja i drugih optužbi.\nU aprilu 2021. saopšteno je da Sofija proteruje još jednog ruskog diplomatu.\nIstraživački portal Belingket (Bellingcat) je identifikovao navodne pripadnike ruske tajne službe GRU, koji su pokušali dva neuspela pokušaja atentata u Bugarskoj 2015. godine na bugarskog trgovca oružjem Emiliana Gebreva.\nPrema pisanju tog portala, ruski pripadnici tajne službe su 2015. godine rentirani automobil posle drugog pokušaja atentata u Bugarskoj vratili u prestonicu Srbije, odakle su pod tajnim imenima odleteli u Moskvu.\nSrbija i Rusija imaju tradicionalno bliske odnose, koje zvaničnici u izjavama često nazivaju "bratskim". I dok Rusija podržava Srbiju i blokira članstvo Kosova u međunarodne institucije, zvaničan Beograd odbija da Rusiji uvede sankcije uprkos pozivima iz Brisela da uskladi svoju spoljnu politiku sa evropskom.\nJoš jedna država je 2021. godine optužila Rusiju za učešće u sličnom incidentu. Češka je ranije u aprilu optužila rusku vojnu obaveštajnu službu GRU da stoji iza eksplozije magacina municije u oktobru 2014. godine u gradu Vrbetice, gde su poginule dve osobe.\nČeška vlada je tim povodom proterala 18 ruskih diplomata za koje je smatrala da su špijuni, pokrenuvši niz poteza između Praga i Moskve. U znak solidarnosti, nekoliko članica NATO i EU takođe je proteralo ruske diplomate zbog navodnog špijuniranja.\nPortparol Kremlja, Dmitrij Peskov, 29. aprila kritikovao je potez Češke i Bugarske, ocenivši to kao „neprihvatljivu i zapaljivu akciju“, na osnovu „potpuno neprihvatljivih i neutemeljenih“ optužbi protiv Rusije.\nIzjave zvaničnika u Srbiji nakon eksplozije u fabrici "Sloboda" Čačak ne sugerišu da neka strana država stoji iza toga.\nPrema rečima Dragana Šutanovca sve fabrike u Srbiji imaju jasne procedure na koji način se radi i na koji način se roba skladišti.\n"I neće biti neophodno puno vremena da se utvrdi šta se desilo, odnosno, ukoliko su se našle u istom magacinu i roba kojoj ističe rok trajanja i nova roba onda će to biti vrlo jednostavno. Ukoliko ne, onda se bojim da će istraga biti jako komplikovana i da će istražni organi morati, što se kaže, da ozbiljno nastupe imajući u vidu da nije nemoguće da je neka diverzija učinjena kao što znamo da se dešavalo u nekim drugim zemljama u Evropi", rekao je on.\nIstorija eksplozija u Srbiji\nSrbija, međutim, beleži desetine incidenata u namenskoj industriji u prethodne dve decenije, a pojedini su imali i smrtne ishode.\nU julu 2017. godine dva radnika su preminula od posledica povreda dobijenih u požaru u fabrici "Milan Blagojević – namenska" u Lučanima u zapadnoj Srbiji. Suđenje za ovu tragediju je i dalje u toku.\nU eksploziji u Tehničko-remontnom zavodu (TRZ) u Kragujevcu u centralnoj Srbiji u februaru 2017. godine poginule su četiri osobe, a 25 povređeno.\n350p | 4,6MB\nDo eksplozije je došlo u pogonu za delaboraciju municije.\nU maju 2015. godine u valjevskoj fabrici oružja "Krušik" povređeno je sedam radnika, a do incidenta je došlo prilikom testiranja upaljača za ručne bombe, navodi se u saopštenju Ministarstva odbrane.\nU istoj fabrici je godinu dana ranije, u novembru, jedan radnik izgubio život od posledica rukovanja minom.\nU decembru 2013. godine jedan radnik je poginuo u "Krušiku " kad je eksplodirao barut tokom ispitivanja inicijalnog punjenja protivoklopnog projektila. U julu iste godine dve radnice čačanske vojne kompanije "Sloboda" povređene su u eksploziji koja se dogodila u pogonu pirotehnike.\nGodinu dana ranije jedan radnik je povređen u nesreći usled eksplozije na presi za proizvodnju raketnih goriva u fabrici "Milan Blagojević" u Lučanima, a u istoj fabrici je dve godine ranije jedan radnik povređen u požaru.\nU 2010. godini u odvojenim događajima su se dogodile dve eksplozije u odeljenju pirotehnike u "Sloboda" u Čačku, u kojima je povređena jedna radnica.\nU septembru 2009. godine u fabrici "Prvi partizan" u Užicu na zapadu Srbije dogodila se eksplozija u barutnom odeljenju u kojoj je sedam ljudi izgubilo život, a na desetine su povređene. I ova fabrika je deo namenske industrije u Srbiji.\nU novemberu 2008. troje radnika je povređeno u eksploziji u fabrici za proizvodnju raketnih goriva u Leštanima, pored Beograda, a iste godine nekoliko radnika je povređeno u incidentu u Fabrici eksploziva i pirotehnike korporacije "Trajal" u Kruševcu, kada je eksplodirala mašina za sirovine od kojih se pravi eksploziv.\nDve godine ranije troje radnika je poginulo u eksploziji u kompaniji "Prva iskra" u Bariču. Eksplozija se dogodila u pogonu za proizvodnju eksplozivnih materija.\nLjudski faktor i skrivanje tajni\nOsvrćući se na ove incidente u namenskoj industriji Srbije vojni analitičar Aleksandar Radić ocenjuje da su svi bili povezani sa ljudskim faktorom.\n"Treba da vidimo šta se, zapravo, u prošlosti dešavalo i zbog čega kada prođe onaj prvi talas afere ne saopšte koji su rezultati istrage", naveo je on u telefonskoj izjavi za RSE.\nRadić je objasnio i da je srpska vojna industrija nasledila infrastrukturu, mašine i alate iz starijih vremena i da modernizacija nije pratila rast prodaje u nekoliko poslednjih godina kada je kriza na Bliskom istoku proizvela veliku potražnju.\nPrema poslednje javno dostupnim podacima, Srbija je u 2019. godini realizovala izvoz naoružanja i vojne opreme u vrednosti 409,05 miliona dolara.\nKako se navodi u Službenom glasniku najveća vrednost u realizaciji izvoza je ostvarena izvozom u Ujedinjene Arapske Emirate, koje je kupilo oko 110 mililona dolara vredno oružje, a potom sledi Kipar sa 42,17 mililona dolara, Sjedinjene Američke Države sa 25,9 miliona dolara, Bugarska sa 24,80 miliona i Saudijska Arabija sa 22,38 miliona dolara.\nAleksandar Radić ocenjuje i da su fabrička i vojna skladišta jedna od slabih tačaka jer je u njima municija na gomili. On je ocenio i da je Srbija "sve konspirativnija".\n"Sve je pretvoreno u jedan paranoični sistem skrivanja tajni, a ne možete odgovorno pričati sa javnim mnjenjem ako krijete podatak. Kada ljudima kažete - evo, ovakve stvari se dešavaju, naučite i vi lekciju od toga, razmislite o tome šta vi radite na poslu, onda je to drugačije", ocenio je Radić i dodao da bi vlasti u Srbiji trebalo da objasne šta se dogodilo.\nOvaj analitičar je poručio i da ne bi tražio odgovornost stranog faktora u najnovijem slučaju u Čačku. "Dovoljni smo sami sebi", objasnio je. Međutim, kako je naveo, ostaje da se vidi i šta će se dogoditi tokom istrage.\nZa Dragana Šutanovca Srbija bi fabrika, s obzirom na to da izvozi na razna tržišta, morala da podigne nivo bezbednosti.\n"U ovom trenutku ja već devet godina nisam u sistemu, tako da ne znam na koji način su oni to uradili ili nisu uradili, ali mislim da će ova eksplozija sada da podigne nivo bezbednosti i da će se mnogo više obraćati pažnja", ocenio je on.\nUpravo je to najavio i predsednik Srbije na konferenciji za novinare 4. juna.\n"Važno je da mere zaštite na radu i obezbeđenja budu na neuporedivo većem nivou, kako bi se zaštitili i radnici fabrike i građani koji žive u blizini“, poručio je Vučić.\nNamenska industrija Srbije: Od giganta do blokada\nU sklopu namenske industrije Srbije posluje sedam kompanija, a računi pojedinih su blokirani zbog milionskih dugova. Veliku štetu pretrpela je tokom NATO bombardovanja, nakon neuspešnih pregovora o rešenju krize na Kosovu 1999. godine.\nKao naslednica vojne industrije nekadašnje Jugoslavije, i u prvoj deceniji 21. veka zadržala je potencijalne kupce u Africi i na Istoku, a „oživela“ je 2007. kada je potpisan ugovor o izvozu naoružanja, opreme, municije, minobacača, pancira i pištolja u Irak vredan 250 miliona dolara.\nOd povratka na scenu sredinom dvehiljaditih, srpska namenska industrija izvozila je u sedamdesetak zemalja, od Amerike do Jugoistočne Azije, a najviše je prodavala municiju i puške.\nUprkos tome, računi pojedinih kompanija u namenskoj industriji Srbije, čiji je dug nekoliko miliona evra, u blokadi su već godinama.


Kupoprodaja i izdavanje Archives - Page 2 of 5 - 4zida.rs\n19. 10. 2017. / by 4zida.rs / Kupoprodaja i izdavanje, Novogradnja / 1 komentar\nPrednost kupovine stana od investitora može biti višestruka, pogotovo ako kupac želi da stan prilagodi sopstvenim potrebama. Ukoliko stan kupite od bilo koga drugog osim investitora, u zavisnosti od vaših želja, čeka vas renoviranje, ili bar higijenska sređivanja. Međutim, prilikom kupovine stana u izgradnji, investitori su često raspoloženi da vaše želje uzmu u obzir. “Prilikom […]\n22. 09. 2017. / by 4Zida.rs / Krajevi Srbije, Kupoprodaja i izdavanje / 0 komentara\nAko ste student i tražite stan u Beogradu, na pravom ste mestu! Od 360 kilometara kvadratnih, na koliko se prostire glavni grad, nije svaki kraj idealan za studenta. Pored cene zakupa stana, bitna je i lokacija, jer iz nekih krajeva grada do destinacije trebaće vam i do dva sata da bi stigli. Ovo su top […]\n7. 09. 2017. / by 4Zida.rs / Kupoprodaja i izdavanje / 0 komentara\n29. 06. 2017. / by 4zida.rs / Finansijski saveti, Kupoprodaja i izdavanje / 1 komentar\nOd 2000. do 2016. investitori su oštetili kupce stanova za više od 600 miliona dinara. Dupla prodaja istih kvadrata, nezavršene zgrade, stanovi bez struje, grejanja, nelegalizovani objekti samo su neki od načina na koje su kupci u Srbiji oštećeni prilikom kupovine nekretnina, ukupna krađa prelazi 600 miliona dinara. Država nije uradila mnogo da zaštiti kupce […]\n19. 06. 2017. / by 4zida.rs / Kupoprodaja i izdavanje / 20 komentar\n29. 05. 2017. / by 4zida.rs / Finansijski saveti, Kupoprodaja i izdavanje / 0 komentara\n5. 05. 2017. / by 4zida.rs / Kupoprodaja i izdavanje / 0 komentara\nKako proveriti investitora? Nažalost, u Srbiji smo bili svedoci raznih afera kupovine stanova u novogradnji. Zgrade bez dozvola, dupla prodaja stanova, nikad završene zgrade, dovele su do toga da se ljudi ozbiljno boje kupovine stana koji još nije gotov. Preporuka je da uvek kupujete od ozbiljnih investitora, koji se dugo bave ovim poslom i za […]


Ulkus rožnjače - povreda oka\nNe znam koliko je ovo oboljenje često kod ljudi, ali zasigurno znam da se veoma često pojavljuje kod pasa, mačaka i nestručno tretiranih životinja. S obzirom da se zabrinuti vlasnici uvek raspituju, a savete olako prihvataju i uz pomoć svojih saznanja iz humane medicine ne tako često dovedu do katastrofe. Ovo je primer kako je prelepi bokser posle jednonedeljne terapije ostao bez oka. Naime, naizgled bezazlene i široko upotrebljavane univerzalne kapi za oči i uši često se koriste u terapiji pasa i mačaka bez pregleda veterinara. Ove kapi su predviđene za terapiju oka u humanoj medicini i sadrže kortikosteroidnu komponentu koja je kod jednog broja oboljenja u veterinarskoj oftalmologiji nepoželjna i kontraindikovana.\nZubobolja i loš dah kod mačaka i pasa\nViše od 80 odsto pasa i 60 odsto mačaka starijih od šest godina imaju neki stepen peridentalnog oboljenja. Oboljenje se manifestuje kod starijih životinja, ali prve promene nastaju mnogo ranije. Najpre nakupljanjem zubnog plaka, zapaljenjem gingive, a kasnije i taloženjem zubnog kamenca. Verovatno ste mnogo puta čuli šta je to kamenac, ali da ponovimo. To su depoziti minerala pljuvačnih žlezda koji se talože na zubnoj gleđi i pri tom mogu da prodru u gingivalni džep, a veće mase prodiru i do kostne strukture alveole.\nPoremećaji ponašanja pasa i mačaka\nHemoterapija - citostatici


OČEKIVANI ODGOVOR RUSIJE FINSKOJ I ŠVEDSKOJ: Povukli se iz Saveta država Baltičkog mora\nAutor: Glas javnosti 17.05.2022. u 14:35\nRusko Ministarstvo spoljnih poslova obavestilo je članice Saveza država Baltičkog mora o povlačenju Rusije iz ove organizacije.\nKako navode RIA Novosti, ministarstvo je ovu odluku donelo zbog "neprijateljske akcije".\nIpak, Ministarstvo napominje da povlačenje Rusije iz ove međunarodne organizacije neće značiti da će se Rusija povući sa Baltika.\n- Pokušaji da se Rusija potisna sa Baltika osuđeni su da propadnu - navodi se u saopštenju.\nKurti opsednut severom Kosova: Srbiji upućena OTVORENA PRETNJA, provokacije ne prestaju


Donet je pravilnik o evidenciji o PDV-u i pregledu obračuna PDV-a (u primeni od 1. januara 2017) - Računovodski servis Unija\nMinistar finansija doneo je Pravilnik o obliku, sadržini i načinu vođenja evidencije o PDV i o obliku i sadržini pregleda obračuna PDV. Pravilnik je objavljen u Sl. glasniku RS, broj 80/16, od 30. septembra 2016. godine, stupa na snagu osmog dana od dana objavljivanja, a primenjivaće se od 1. januara 2017. godine.\nPravilnik ima dva dela, i to:\nOblik, sadržina i način vođenja evidencije o PDV-u (čl. 2. do 23);\nOblik i sadržina pregleda obračuna PDV-a (čl. 24. do 41).\nPravilnikom je propisan Obrazac POPDV – Pregled obračuna PDV za poreski period, koji se podnosi uz poresku prijavu za svaki poreski period, u elektronskoj formi, počev od podnošenja poreske prijave za prvi poreski period 2017. godine.\nObrazac POPDV sadrži 13 pojedinačnih tabela sa ukupno 155 pozicija. Osnovna svrha pregleda obračuna jeste da se prikažu detalji o praktično svim aktivnostima obveznika, i to kako o prometu u zemlji i inostranstvu, tako i o nabavkama dobara i usluga u zemlji i iz uvoza, nezavisno od toga što pojedine transakcije uopšte ne utiču na obračun PDV-a niti imaju bilo kakve veze s njim (npr. iskazivanje podataka o primljenim novčanim donacijama, naknadama štete i dr.).\nU pogledu vođenja evidencije, verovatno najveća novina jeste propisivanje obaveze iskazivanja podataka koji bliže uređuju dobra, odnosno usluge kao što su npr. naziv, vrsta, model, tip, količina, obim i dr. Naime, za razliku od trenutno važećih pravila, koja podrazumevaju vođenje evidencije o tzv. ulaznim i izlaznim računima, u okviru koje obveznici uglavnom iskazuju samo nazive kupaca i dobavljača, datume i elemente za obračun PDV-a (osnovicu, stopu, PDV), sada je propisana obaveza iskazivanja podataka o detaljima dobara i usluga. U mnogim slučajevima ovo rešenje je praktično nemoguće primeniti (npr. veliki trgovinski lanci i dr.).\nPored navedenog, propisana je obaveza vođenja evidencije o mnogim transakcijama, odnosno aktivnostima, o kojima se nikada nije vodila (npr. primljene donacije, promet bez naknade koji nije oporeziv PDV-om, primanja po osnovu naknade štete itd.).\nPojedina rešenja Pravilnika o evidenciji o PDV-u i pregledu obračuna PDV-a praktično je nemoguće primeniti, a nije ni jasna svrha, pa je realno očekivati brze izmene. Prvenstveno se misli na problematičan zahtev u pogledu iskazivanja podataka o nazivu, vrsti, modelu, količini i obimu dobara i usluga. Nadležni u Ministarstvu finansija su razumeli potrebu za korigovanjem ovog rešenja, pa se očekuju izmene i dopune pravilnika u najskorijem roku. Pored ukidanja obaveze vođenja evidencije o karakteristikama dobara i usluga (umesto toga, vodiće se evidencija o primljenim i izdatim računima, kao i do sada), moguća su još neka olakšanja.\nEfekti na poreske obveznike\nUsklađivanje PDV evidencija sa Pravilnikom i popunjavanje obrasca POPDV zahtevaće izmene i dopune računovodstvenog softvera kod najvećeg broja obveznika.\nPored troškova izmena i dopuna računovodstvenog softvera, nameće se i pitanje vremena potrebnog da se sve izmene sprovedu, imajući u vidu da sva neophodna prilagođavanja treba sprovesti do kraja godine.\nEvidencija o PDV\nPravilnik propisuje znatno veće zahteve u pogledu podataka koje je obveznik PDV dužan da obezbedi u PDV evidencijama nego što je to slučaj sada.\nSvi računi i druga dokumentacija o izvršenom prometu i drugim aktivnostima grupišu se u 13 kategorija (promet sa pravom na odbitak prethodnog PDV, oporezivi promet, promet dobara i usluga izvršen u inostranstvu, smanjenje, odnosno povećanje naknade, nabavke dobara i usluga itd.).\nU okviru svake kategorije neophodno je obezbediti podatke po vrstama transakcija (npr. u okviru prometa sa pravom na odbitak prethodnog PDV posebno se iskazuje izvoz, otpremanje dobara na teritoriju Autonomne pokrajine Kosovo i Metohija, prometu dobara koja se unose u slobodnu zonu i prometu dobara unutar zone, prometu usluga u slobodnoj zoni itd.).\nShodno navedenom, Pravilnik zahteva da se svi računi i druga dokumentacija grupišu po kategorijama i u okviru svake kategorije po vrsti transakcija, a što sada nije slučaj.\nPravilnikom je propisano da evidencija o PDV treba da sadrži podatke koji do sada nisu morali biti obuhvaćeni evidencijom, kao što su podaci koji bliže određuju dobra, odnosno usluge (podaci o nazivu, vrsti, modelu, tipu, količini, obimu i dr.), o datumu nastanka poreske obaveze, odnosno ispunjenosti uslova za poresko oslobođenje itd.\nNa osnovu PDV evidencija, obveznik PDV je dužan da za svaki poreski period sačini pregled obračuna PDV, a na osnovu kojeg unosi podatke u poresku prijavu.\nPregled obračuna PDV se dostavlja elektronskim putem uz svaku poresku prijavu na obrascu POPDV. Oblik i sadržina POPDV obrasca propisani su Pravilnikom.\nObrazac POPDV sadrži svih 13 kategorija prometa i drugih aktivnosti za koje se vodi PDV evidencija, u okviru kojih su navedene vrste transakcija za koje se iskazuju podaci o naknadi i PDV. POPDV obrazac se podnosi uz poresku prijavu počev od podnošenja poreske prijave za prvi poreski period 2017. godine.\n< Previous: Objavljeni novi pravilnici u vezi sa PDV i ZPPPA\nNext > Obdavčitev dobička po stopnji 19% bo!


Kina objavila plan vojne parade - Kineski Radio Internacional\nKina objavila plan vojne parade\n2019-09-25 10:54:20 | CRI\nOko 15 hiljada oficira i vojnika, više od 160 aviona i 580 komada naoružanja i opreme, koji će biti deo 59 formacija i ešalona, pojaviće se na predstojećoj vojnoj paradi zakazanoj za 1. oktobar povodom proslave 70. godišnjice od osnivanja Narodne Republike Kine. Ceo događaj će pratiti i muzika Centralnog vojnog orkestra Narodno-oslobodilačke vojske Kine.\nVojna parada, koja će prema planu trajati 80 minuta, pokazaće zapažene napretke koje je Kina postigla u vojnoj oblasti u proteklih sedam decenija. Ona će biti najveća vojna parada koja se održava poslednjih godina, izjavio je Cai Džiđun, general-major i zamenik direktora kabineta rukovodeće grupe za vojnu paradu.\nCai je ove informacije podelio sa javnošću na jučerašnjoj preskonferenciji, na kojoj je novinare upoznao sa rasporedom vojne parade koja će biti održana povodom proslave 70. godišnjice od osnivanja Narodne Republike Kine.\nKineski predsednik Si Đinping će izvršiti smotru vojske.\nParada će prikazati velika dostignuća postignuta u vojnim reformama i odlučnu volju Kine za zaštitu državnog suvereniteta, bezbednosti i razvojnih interesa, kao i podršku stabilnosti i miru u regionu i svetu.\nSvo naoružanje koje će biti prikazano na paradi je proizvedeno u Kini i trenutno se nalazi u aktivnoj službi, što odražava sposobnost Kine za samostalne inovacije u oblasti istraživanja i razvoja nacionalne odbrane, rekao je general-major Tan Min, koji je ujedno i izvršni zamenik direktora kabineta Združenog komandog štaba za vojnu paradu.\nInformatizacija je jedno od glavnih obeležja parade.\nNa paradi će biti prikazana oprema koja se odnosi na informatičku komunikaciju, mapiranje, navigaciju i meteorologiju.\n"To znači bolju komandnu i kontrolnu sposobnost, tačnost udara, prilagodljivost na razna bojna polja i borbenu efikasnost", kazao je Tan.\nVojnu paradu će 1. oktobra sa licu mesta pratiti 188 stranih vojnih atašea iz 97 zemalja, potvrdio je stariji pukovnik Vu Ćijen, koji je ujedno i generalni direktor biroa za informisanje pri Ministarstvu odbrane.


Izvor: Vostok.rs, 12.Jul.2018, 11:30\nPoslanik ukrajinske skupštine i lider stranke "Batkivšina", Julija Timošenko navela je "način" da se Krim vrati Ukrajini. Prema njenim rečima, za to je neophodno ojačati vojsku i održati pregovore u Budimpeštanskom formatu.\n"Ne smemo dozvoliti svetu da deli pitanje Krima i Donbasa. Mi ne smemo razdvajiti ova pitanja i moramo jasno staviti do znanja zemljama garantima, koje su nekada, kada smo lišili našu zemlju nuklearnog oružja, dale pismenu garanciju zaštite Ukrajine" - zaključila je Timošenkova.\nPolitičar se takođe požalila da se zemlja nije pridružila NATO-u nakon usvajanja Memoranduma iz Budimpešte.\nDokument je potpisan 5. decembra 1994. od strane lidera Ukrajine, Rusije, Sjedinjenih Država i Velike Britanije. Dokument je faktički lišio Kijev nuklearng oružja i doveo do njegovog pristupanja Ugovoru o neširenju nuklearnog oružja.


Saradnja Eurobank EFG i MoneyGram\n7 Decembar 2011.\nBrz, jednostavan i ekonomičan transfer novca u ekspoziturama Eurobanke\nEurobank EFG otpočela je saradnju sa liderom u oblasti međunarodnog transfera novca, kompanijom MoneyGram, što će građanima omogućiti da prime novac brzo, efikasno, pouzdano i po pristupačnim cenama.\nEurobank EFG i MoneyGram dele zajedničku posvećenost ka pružanju izuzetno kvalitetnih usluga u oblasti finansija. Prednosti za korisnike MoneyGram-a su mnogobrojne i podrazumevaju primanje novca iz bilo kog dela sveta u svakoj ekspozitori Eurobank EFG u Srbiji, transfer je besplatan za primaoca, dok sve troškove plaća pošiljalac. Takođe, korisnici MoneyGram-a, ne moraju biti klijenti banke, a sama procedura je veoma efikasna, jednostavna i brza.\n- Saradnja Eurobank EFG i MoneyGram-a biće od velike koristi građanima Srbije, pre svega jer priliv novca iz inostranstva na domaće tržište tokom godine iznosi i do nekoliko milijardi evra. Eurobank EFG, je prepoznala te potrebe i kroz partnerstvo sa MoneyGram-om sigurno će doneti olakšanje građanima koji tokom novogodišnjih praznika očekuju sredstva iz inostranstva, te zato sa velikim zadovoljstvom otpočinjemo ovu saradnju – izjavila je Aleksandra Bursać, rukovodilac poslovne mreže Eurobank EFG.\nMoneyGram je globalni lider u pružanju usluge brzog transfera novca, koji sarađuje sa pažljivo odabranim agentima na više od 256.000 lokacija u preko 192 zemlje širom sveta. Kao jednostavan i brz sistem elektronskog transfera novca, MoneyGram ne iziskuje popunjavanje obrazaca, dok su podaci korisnika uvek sigurni.


Pentagon smatra da Rusija i Sjeverna Koreja predstavljaju nuklearnu prijetnju - Russia Beyond Croatia\nPentagon smatra da Rusija i Sjeverna Koreja predstavljaju nuklearnu prijetnju\nŠef Pentagona Ashton Carter sumnja u to da se Moskva pridržava načela očuvanja strateške nuklearne stabilnosti u svijetu i smatra da Rusija i Sjeverna Koreja predstavljaju nuklearnu prijetnju za Sjedinjene Američke Države.\n"Rusija je odavno nuklearna sila. Ali nedavno zveckanje oružjem Moskve i stvaranje novih nuklearnih sustava (naoružanja) postavlja ozbiljna pitanja o njenoj posvećenosti, kao lidera, strateškoj stabilnosti, o njezinom poštivanju davno utvrđenih pravila korištenja nuklearnog oružja i o tome poštuje li taj veliki oprez s kojim su čelnici iz vremena Hladnog rata prilazili uporabi nuklearnog oružja", izjavio je Carter tijekom sastanka s vojnicima u Sjevernoj Dakoti, prenosi RIA Novosti.\nDruga zemlja koja izaziva zabrinutost SAD-a je Sjeverna Koreja, istaknuo je Carter i dodao da upravo radi zaštite od nje Washington raspoređuje obrambeni raketni sustav u Južnoj Koreji. Carter je uvjeren da ne samo da će "svaki napad na Sjedinjene Države ili njezine saveznike biti odbijen, već će i svaka upotreba nuklearnog oružja dobiti superiorni i učinkoviti odgovor".\n"Rusija i Sjeverna Koreja su jedine dvije zemlje koje se, iako vrlo različite, ističu u trenutnoj nuklearnoj situaciji", istaknuo je.\nŠef Pentagona je rekao da SAD surađuju s NATO saveznicima kako bi "držali Rusiju podalje od ideje da upotrijebi nuklearno oružje u sukobu s NATO-om".\n"Mi ne tražimo takve sukobe i nastojimo ih spriječiti", rekao je on i objasnio da se za to koristiti širok spektar vojne opreme i naoružanja, uključujući i strateške bombardere i krstareće rakete.\nZa razliku od Rusije i Sjeverne Koreje, Carter je kao primjer naveo Indiju i Kinu koje se, kako on smatra, "ponašaju odgovorno i profesionalno" u nuklearnoj oblasti.\nŠto se tiče Irana, Carter je podsjetio da su njegove nuklearne ambicije sada ograničene sporazumom postignutim prošle godine. Carter je spomenuo i Pakistan, čije nuklearno oružje nije usmjereno direktno na SAD, ali s kojim Washington stalno radi u ovoj sferi "radi osiguravanja stabilnosti".\nrusija i sad nuklearno oružje sjeverna koreja UKRATKO Rusija i SAD


Evropski komesar za politiku susedstva Johanes Han i premijer Srbije Aleksandar Vučić\nDva važna događaja danas u Beogradu - evropski komesar za politiku susedstva Johanes Han razgovarao je sa najvišim predstavnicima državnog vrha, a u isto vreme predstavnici Vlade Srbije i Misije MMF-a sklopili su aranžman iz predostrožnosti, vredan oko milijardu evra.\nNarednih nedelja ili meseci može biti otvoreno neko od poglavlja u pregovorima o članstvu Srbije u Uniji, ali još važnije od toga je kako se zemlja priprema za taj proces, izjavio je danas u Beogradu, posle razgovora sa premijerom Srbije, evropski komesar za politiku susedstva i pregovore o proširenju Johanes Han.\nPo novoj metodologiji koju primenjuje sa Srbijom i Crnom Gorom Brisel ima interes da prvo otvori poglavlja 23 i 24, rekao je još Han, a na pitanje o politici prema Rusiji u pogledu ukrajinske krize, on je rekao da razume stav Srbije, s obzirom da ima posebne odnose s Rusijom i da sada nije članica Unije:\n"Ja se nisam proaktivno bavio i pomenuo ovo pitanje danas zato što sam pratio izjave i saopštenja koje je davao premijer po pitanju Rusije. I upravo to je dobar primer zašto bi Srbija trebalo da postane članica EU – jer onda učestvuje i u procesu donošenja odluka."\nAleksandar Vučić je rekao da je s komesarom Hanom otvoreno govorio o pitanju odnosa s Rusijom i ponovio da Srbija ima samo jednu politiku i da se ne dodvorava nikome. Premijer Srbije je ponovio da vodi politiku u interesu građana, da je strateški cilj Srbije put u EU, da neće uvoditi sankcije Rusiji, ali i da poštuje ukrajinski teritorijalni integritet:\n"Sve to što sam imao da govorim o politici Srbije, o našem putu ka EU i našem odnosu prema Rusiji, rekao sam i pred Vladimirom Putinom i pred Johanesom Hanom. Mi nemamo tri politike, ili dva politike. Nikome se ne dodvoravamo, jer mi vodimo politiku u interesu građana Srbije".\nA predstavnici Vlade Srbije i Misije MMF-a postigli su danas dogovor o sklapanju trogodišnjeg aranžmana iz predostrožnosti u vrednosti od oko milijardu evra. Dogovoreno da se u narednom trogodišnjem periodu deficit budžeta smanji na četiri do 4,25 odsto BDP-a ili na oko 1,3 do 1,4 milijardi evra, a kako je istakla šefica Misije MMF-a Zuzana Murgasova, Srbija u narednom periodu treba da sprovodi mere ekonomskog oporavka koje će obezbediti makroekonomsku stabilnost i otvaranje novih radnih mesta, kao i sprovođenje fiskalne konsolidacije, koja treba da zaustavi rast javnog duga.\nSa MMF-om je postignut dogovor o 200 odsto kvote koju Srbija ima u MMF-u i ona se ne povlači, ali stoji tu za svaki slučaj, rekao je ministar finansija Srbije Dušan Vujović.


TotalCar.rs » Od juče niže carine na uvoz novih automobila iz EU\n0 komentara 30128 pregleda\nCarine na uvoz novih automobila iz Evropske unije od juče su snižene sa pet na 2,5 odsto.\nPredsednik Srpske asocijacije uvoznika vozila i delova Miloš Petrović rekao je da će sniženje carine uticati da cene jeftinijih automobila do 10.000 evra budu niže za oko 1,5 odsto ili između 100 i 150 evra.\n“Zbog toga su niže cene jeftinijih automobila sasvim izvesne”, naglasio je Petrović.\nPrema Petroviću, u Srbiji je od početka 2011. godine prodato ukupno jedva 29.000 vozila, što je pad od 30 odsto u odnosu na godinu pre.\nU 2011. najprodavaniji automobil u našoj zemlji bio je “punto”, za čiju kupovinu se daju državne subvencije, ali je i kod njega zabeležan pad prodaje od gotovo 70 odsto.\nPetrović je precizirao da je od početka 2011. prodato samo 4.193 “punta”, naspram prošlogodišnjih skoro 12.000 i zapitao se “šta drugi uvoznici vozila mogu da očekuju uz takvu prodaju automobila koji može da se kupi uz ličnu kartu”.\nOn je podsetio da je u 2010. prodato 40.000 vozila, a 2008. “koja je bila reper stabilnosti tržišta” – 57.000 vozila, te je jasno da su prošlogodišnji rezultati poražavajući.\nPrema njegovim rečima, uvoznici automobila, pored drastičnog pada prodaje vozila izazvanog padom kupovne moći građana, suočavaju i sa poblemima vezanim za “šumu propisa” koji im otežavaju rad.\nMercedes stupa na Teslinu teritoriju sa novim električnim modelom


Сурлић о посети Меркелове: Две теме изненадиле, немачка канцеларка послала снажну поруку Приштини\nHomePolitikaSurlić o poseti Merkelove: Dve teme iznenadile, nemačka kancelarka poslala snažnu poruku Prištini\nStefan Surlić sa Fakulteta političkih nauka kaže za RTS da su, tokom jučerašnjeg sastanka nemačke kancelarke Angele Merkel i predsednika Srbije Aleksandra Vučića, razgovori o eksploataciji litijuma i vladavini prava bili iznenađujući. Smatra i da je Merkelova u Beogradu postala snažnu poruku Prištini da se ne može odmah govoriti o statusu, već da prvo moraju da se reše mnoga otvorena pitanja.\nStefan Surlić je u Dnevniku RTS-a govorio o porukama nemačke kancelarke Angele Merkel, koja je posetila Srbiju, i kako ih treba tumačiti.\nSurlić smatra da su u razgovorima dve teme bile iznenađujuće.\n„Prva tema koja je dotaknuta, za koju nismo očekivali da će biti deo razgovora, jeste eksploatacija litijuma. Angela Merkel je na konferenciji poslala jasnu poruku da je Nemačka zainteresovana za eksploataciju litijuma, a svakako je zainteresovana da se, ukoliko do toga dođe, poštuju svi evropski standardi eksploatacije“, navodi Surlić.\nDruga tema koja je bila iznenađujuća, ocenjuje Surlić, jeste vladavina prava.\n„Nemačka je u dva navrata blokirala otvaranja određenih poglavlja zbog pitanja vladavine prava, ali vidimo da je njena poruka bila vrlo umerena i ohrabrujuća. Rekla je da postoje određene obećanja oko reforme, ali da je to deo jednog sveobuhvatnog procesa unutar novih klastera. Očekuje napredak, ali nije ulazila u detalje ili posebne kritike, kao što se to očekivalo“, navodi Surlić.\n„Očekujem da će se Berlinski proces sigurno nastaviti“\nNe vidi nikakav raskorak između njene ranije i današnje politike.\n„Možemo reći da je tokom svih ovih godina ona imala vrlo pažljivo odabrane reči za Zapadni Balkan, čak i Srbiju, i za one teme koje su bile za nju od posebnog interesa – regionalna stabilnost, saradnja, normalizacija odnosa Beograda i Prištine. Uvek je pažljivo, sa puno razumevanja za pozicije Srbije, razgovarala na sve te teme“, napominje Surlić.\nOčekuje da će se Berlinski proces sigurno nastaviti, zato što je to pre svega interes Nemačke, da budno prati dešavanja na Zapadnom Balkanu.\n„Verujem da će novi kancelar nastaviti njenu politiku, neće biti ključnih političkih promena strategije, ali možemo očekivati promene u pristupu“, kaže Surlić.\n„Merkelova postala snažnu poruku Prištini“\nŠto se tiče rešenja kosovskog pitanja, kako je ukazao, Angela Merkel je praktično predložila da se to ostavi za kraj evropskih integracija.\n„Merkelova je jasno naglasila da je to jedan kompleksan problem. Iako je jasna pozicija Nemačke po pitanju statusa Kosova, činjenica je da pet zemalja članica Evropske unije ne priznaje Kosovo, ali je isto tako činjenica da će mnoge zemlje Evropske unije koje su to učinile, na kraju procesa uslovljavati formalnim priznanjem“, ističe Surlić.\nOno što je ohrabrujuće, kako je dodao, je to da Nemačka ni ranije ni danas nije insistirala na formalnom i momentalno priznanju samoroglašenje nezavisnosti, već je rekla – prvo normalizacija odnosa, rešavanje svih otvorenih problema, a tek se onda može govoriti o statusu.\n„Mislim da je ona u Beogradu postala snažnu poruku Prištini – ne može se odmah govoriti o statusu, moraju da se reše mnoga otvorena pitanja, ovo je jedan proces koji će trajati posle mene. To je jedna od ključnih poruka Angele Merkel“, zaključio je Surlić.


I pored izvesnih pomaka, Romi i dalje u teškom položaju\nZaštitnik građana Saša Janković uručio je danas predsedniku parlamenta Nebojši Stefanoviću izveštaj koji prati sprovođenje Strategije za unapređenje položaja Roma i tom prilikom poručio da je položaj ove populacije još uvek težak i da je potrebno raditi na unapređenju njihovog ekonomskog položaja i zapošljavanju.\nJanković je ocenio da ima pomaka kada je reč o položaju Roma u odnosu na period 2009. godine, u vreme kada je doneta Strategija, i u prilog tome naveo da su Romi dobili mogućnost da koriste zdravstveno osiguranje, da budu uključeni u sistem obrazovanja, ali da je Srbija daleko od toga, da je ispunila svrhu donošenja Strategije. On je ukazao da je najmanje napretka upravo u zapošljavanju romske populacije i istakao da je moguće mnogo uraditi bez angažovanih dodatnih sredstava.\nPredsednik parlamenta Nebojša Stefanović, takođe je ukazao da je položaj Roma danas težak, pre svega romske dece, i da je važno da se radi na rešavanju problema prosjačenja romske dece, kao i da je moguće da u toj oblasti dođe do izmene zakona. On je istakao da se prema toj deci treba odnositi kao prema žrtvama, a ne kao prekršiocima zakona.\nPredsednik Odbora za ljudska prava parlamenta Meho Omerović, rekao je da su Romi najugroženija kategorija stanovništva, a da je izveštaj Zaštitnika građana rendgenski snimak stanja i da sadrži konkretne preporuke koje je potrebno sprovesti.\nIzveštaj Ombudsmana o sprovođenju strategije za unapređenje položaja Roma sa preporukama možete preuzeti ovde


Početak radova na rekonstrukciji elektroinstalacija u galerijskim salama Odsjeka za prahistoriju | Zemaljski muzej Bosne i Hercegovine\nU prostorijama Zemaljskog muzeja Bosne i Hercegovine 2. jula 2018. godine počeli su radovi na rekonstrukciji elektroinstalacija u galerijskim salama na Odjeljenju za arheologiju, Odsjek za prahistoriju. Pomenuti radovi su dio projekta „Preventivna konzervacija zbirki Zemaljskog muzeja BiH u Sarajeva“ koji je finansijski podržan od strane Specijalnog fonda američkih ambasadora za očuvanje kulturnog naslijeđa pri Ambasadi SAD-a u BiH a implementira ga Komisija za očuvanje nacionalnih spomenika BiH .\nOva faza projekta podrazumjeva rekonstrukciju elektroinstalacija – mijenjanje dotrajale mreže kablova i pripadajućih elemenata. Nove elektroinstalacije su neophodne za nastavak radova na otvorenju nove stalne postavke „Bosna i Hercegovina u prahistoriji“. Projektni tim Komisije za očuvanje nacionalnih spomenika i predstavnici Zemaljskog muzeja BiH su 28.06.2018.godine održali sastanak sa izvođačima radova kao i firmom koja vrši nadzor te je odlučeno da se krene u implementaciju projekta od 2.jula 2018.\nNastavak projekta „Preventivna konzervacija zbirki Zemaljskog muzeja BiH u Sarajeva“ podrazumjeva restauraciju stropnog i zidnog slikarstva u galerijama Odjeljenja za arheologiju, Odsjek za prahistoriju ZMBiH.


Novi kontejneri na Savskom vencu :: Gradska opština Savski venac\nAkciju su ispratili predsednica Gradske opštine Savski venac Irena Vujović i direktor „Gradske čistoće“ Marko Popadić.\nVujovićeva je pohvalila saradnju sa JKP „Gradska čistoća“ i dodala da je sa direktorom ovog javnog komunalnog preduzeća danas dogovoreno da se pojača i angažovanje ekipa „Gradske čistoće“ na opštini Savski venac.\n-Svakodnevno razgovaramo sa građanima i uvažavamo njihove predloge. Kontejneri na određenim lokacijama su bili u lošem stanju, a nedostajale su i đubrijere što je rešeno kroz ovu akciju – rekla je Irena Vujović.\nOn je dodao da će u narednom periodu biće pojačan intenzitet pranja ulica na celoj opštini, kao i da će se trotoari i stajališta dodatno čistiti novim čistilicama.\nIz „Gradske čistoće“ apeluju na sugrađane da su sudovi za odlaganje otpada ne samo inventar JKP „Gradska čistoća“, već pripadaju svim Beograđanima i da samo savesnim ponašanjem mogu da pomognu da se očuvaju kako bi što duže bili u upotrebi.


Vlada Republike Srbije je usvojila pravni okvir za sprovođenje drugog paketa ekonomskih mera – Računovodstvena komora Srbije\nVlada Republike Srbije je usvojila pravni okvir za sprovođenje drugog paketa ekonomskih mera\n01.08.2020 Snežana Mitrović Ostavi komentar\nInformacija u nastavku, preuzeta sa sajta Vlade Republike Srbije\n„Vlada Republike Srbije usvojila je na sednici 30. jula 2020.g. zaključak u vezi sa direktnim davanjima i fiskalnim pogodnostima privrednim subjektima u privatnom sektoru, koji se odnosi na drugi paket pomoći za privredu, sa ciljem ublažavanja ekonomskih posledica nastalih usled bolesti COVID-19.\nPrivredni subjekti su u obavezi da primljena sredstva iskoriste najkasnije do 31. oktobra ove godine, a nakon isteka ovog roka, namenski računi biće ugašeni, a neutrošena sredstva vraćena u budžet“.\n← Održana redovna sednica Skupštine Računovodstvene komore Srbije\nInternet prodaja, uslovi za vršenje prometa, najčešća pitanja u praksi →\nInformacija za članove RKS i ostale računovođe, o dosadašnjim aktivnostima komore i doprinosu, unapređenju poslovnog ambijenta\nAktivnosti RKS, gostovanje 16.11.2020.g.\nInternet prodaja, uslovi za vršenje prometa, najčešća pitanja u praksi


- Šest puta sam već bila na vantelesnoj oplodnji na raznim klinkama u Srbiji. Ostalo nam je još da probamo i u inostranstvu, ali nije postojala takva gradska odluka, a mi sami ne možemo da finansiramo sve. Zato smo i poslali pismo Gradskoj upravi u kojem smo naveli da bi bilo dobro da se finansiraju i pokušaji na klinikama u drugim državama. I usvojili su – kaže Verica Studović, koja je sa suprugom možda bila i inicijator usvajanja ovakve odluke.\n- Već smo bili na konsultacijama u toj klinici u Solunu. Potrebno nam je još oko 2.000 evra preko onog što će dati Grad Kraljevo. Podići ćemo kredit, kao što smo i ranije radili i odlazimo na tu kliniku. Ohrabrio nas je taj razgovor i ono što smo videli na klinici u Solunu. Mi se ne predajemo – kaže Božidar, napominjući da je grad time što je odlučio da finansira vantelesnu oplodnju u inostranstvu izašao u susret mnogim parovima koji žele da dobiju decu.\nGradonačelnik Kraljeva Predrag Terzić kaže za "Blic" da su da bi obavile vantelesnu oplodnju mnoge naše sugrađanke odlazile i u druge zemlje.\n- Želeli smo da ženama koje ne mogu da postanu majke pomoću vantelesne oplodnje u Srbiji omogućimo da odu u inostranstvo. Posle donošenja dokumentacije prevedene na srpski jezik, mi ćemo platiti onoliko novca koliko plaćamo za te usluge i u Srbiji. Ukoliko cena bude viša, oni će morati da obezbede dodatni izvor finansiranja - pojasnio je gradonačelnik Kraljeva, naglašavajući da su neke lokalne samouprave starosnu granicu za vantelesnu oplodnju pomerile na 50 godina.


Brnabić Ključno je obezbediti stabilnost - Dnevni list Danas\nPočetna » Novo » Politika » Brnabić Ključno je obezbediti stabilnost\nBrnabić Ključno je obezbediti stabilnost\nPremijerka Srbije Ana Brnabić ocenila je danas da nema uspešnih evropskih integracija ni ekonomskog razvoja Srbije bez regionalne stabilnosti i istakla da Srbija treba da ostane pri vojnoj neutralnosti, a zamenica generalnog sekretara NATO Rouz Gotemiler kazala je da Alijansa poštuje takav stav i nastavlja saradnju kroz različite vrste partnerstva.\n1Piše: FoNet 12. oktobra 2017. 14.22\nSrbija je najveća zemlja u regionu, ali malo tržište i ukoliko imamo nestabilnsot sve što smo investirali u protekle tri godine u makreokonomsku stabilnost i fiskalnu konsolidacijom postalo bi nestabilno, rekla je Brnabić u debati na Beogradskom bezbednosnom forumu.\nBrnabić je kazala da je regionalna stabinost među pet najvažnijih prioriteta Srbije i država je u protekle tri godine slala vazne signale u tom smeru.\nSmatram da je sve što je EU investirala u stabilnost regiona kroz Berlinski proces od velike važnosti, a Srbija je izvoznik regionalne stabilnosti, rekla je Brnabić i pomenula tri ključna stuba tog procesa – agendu povezivanja i infrastrukturne radove, ekonomsku agendu i Regionalnu kancelariju za mlade.\nBrnabić je naglasila da je Srbija jasno opredeljena za vojnu neutralnost, ali uz saradnju sa svima, i to jasno pokazuju podaci iz prošle godine.\nU 2016. godini, precizirala je Brnabić, vojska Srbije je učestvovala u 16 multinacionalnih aktivnosti ili vežbi i to devet sa SAD, dve sa Rusijom, dve sa NATO, dve vežbe sa balkanskim državom i jedna sa Mađarskom.\nOve godine učestvovali smo u 13 vojnih aktivnosti sa NATO ili njenim članicama, sedam sa SAD, a dve sa Ruskom federacijom i to pokazuje da smo predani saradnjom sa svim stranama. Naša bliskost sa Rusijom je stvar percepcije, a ne činjenice. Srbija je država broj jedan u regionu i sedma u Evropi po brojnosti vojnika u mirovnim misijama EU i UN, rekla je Brnabić.\nTo što su zemlje u okruženju Srbije članice NATO, ili tome teže, ne vidimo kao pretnju teritorijalnom integritetu, suverenitetu i spoljnoj politiciji Srbije, sve dok one poštuju naš stav, kazala je Brnabić.\nPrema njenim rečima, Srbija je veoma otvorena i jasna kada govori o odnosima sa Rusijom.\nRusija je veliki prijatelj Srbije, imamo važne tradicionalne i ekonomske veze, kao i neke članice EU. Ona je važan energetski partner Unije, rekla je Brnabić.\nPremijerka je rekla da je bombardovanje NATO veoma emocionalno pitanje, nešto što se ne može zaboraviti i što opterećuje odnose Srbije i Alijanse, ali smatra da se, gledajući u budućnost, mora razgovarati o različitim temama.\nEmocijalnio pitanje je i Kosovo, kazala je Brnabić, dodavši da tamo imamo odličnu saradnju sa Kforom kako bi se osigurala bezbednost i stabilnost za Srbe i Albance.\nTokom migrantske krize, podsetila je premijerka, Srbija se pokazala kao pouzdanija zemlja od nekih članica EU.\nRouz Gotemiler kazala je da u NATO visoko cene profesionalizam srpskih oružanih snaga i vide veliki potencijal partnerstva sa Srbijom, razumevajući da je Srbija opredeljena za neutralnost.\nNATO smatra da zemlje imaju pravo da odlučuju o svojim bezbednosnim vezama i smatram da postoje načini da razmišljamo o budućnosti kao partneri i da proširimo mogućnosti za sigurnost i bezbednost. Uzbudjena sam da pregovaramo novu fazu IPAP, jer tu možemo da obogatimo i ojačamo saradnju, kazala je Gotemiler.\nPrema njenim rečima, među saveznicima NATO postoji zabrinutost zbog bezbednosnih izazova koje je učinila Rusija, poput zauzimanja Krima ili Donbasa.\nRusija prilikom vežbi često šalje pogrešne poruke nedovoljne transparentnosti i predvidvosti, što čini saveznike NATO nervoznim, ali želim da naglasim da smo predani dijalogu sa Rusijom i pozdravili bismo da imamo što više oblasti saradnje u obostranom interesu, rekla je Gotemiler.\nNiko ne želi, ne daj Bože, sukob, ukazala je ona.\nGotemiler je istakla da je problem ovog regiona korupcija, napominjući da zna da se i u Beogradu, kao i u drugim državama članicama NATO, vodi borba protiv toga, jer je korupcija prepreka zdravlju društva i dobrom životu ljudi.\nOduševljeni smo i fantastično je što je Crna Gora naša nova članica i nema veze koliko je velika njena vojska, važno je da su ti vojnici obučeni i da mogu da doprinesu našim misijama i zadacima u cilju očuvanja mira i bezbednosti, posebno na zapadnom Balkanu, rekla je Gotemiler.\nUpitana o bombardovanju Srbije 1999. godine, Gotemiler je kazala da se treba sećati prošlosti, ali i gledati u budućnost, kao što je u Beogradu već rekao generalni sekretar Alijanse Jens Stoltenberg.\nVeoma žalimo zbog civilnih žrtava, ali moramo gledati u budućnost i graditi naše partnerstvo, videti šta je najvažnije za Srbiju u smislu bezbednosti i kako NATO može da pomogne, rekla je Gotemiler.\nVulin: Balansirana politika Srbije\nMinistar odbrane Aleksandar Vulin, u razgovoru sa sa zamenicom generalnog sekretara NATO Rouz Gotemiler, danas u Beogradu rekao, da je Srbija opredeljena da vodi balansiranu politiku odbrane, sarađuje i sa Istokom i sa Zapadom i da svako rešenje dijaloga Beograda i Prištine mora biti u skladu sa Ustavom i Rezolucijom SB UN 1244. Radimo na unapređenju i kvalitativnom razvoju odnosa sa svim državama i međunarodnim organizacijama, u skladu sa definisanim nacionalnim interesima i spoljnopolitičkim prioritetima, rekao je Vulin. On se zahvalio Gotemiler na njenom ličnom doprinosu unapređenju saradnje pod okriljem Partnerstva za mir i razumevanju pozicije Srbije, navodi se u saopštenju.\nana brnabic, natoBeograd\n12. oktobra 2017. u 16.28\nIma li nekoga pametnog da pojasni sta znaci te floskula "Stabilnost" U zemlji koja je prva po emigraciji smrtnodti odojcadi, najsiromasnija u regionu, u kojoj penzionerima ukradu novac koga su uplacivali cetiri decenije, u kojima je Vucic obesmislio supstancijalnu ideju medija , u drzavi koju masovno napustaju mladi i skolovani ljudi, vise umire nego sto se radja, u kjoj radi jeftina radna snaga, jeftinija nego u Bocvani ? O kakvoj "stabilnosti" je ovde rec drugarice Brnabic?!


Srpska i Srbija zajedno u bici za odštetu | Trebinje Live\nSrpska i Srbija zajedno u bici za odštetu\nIzvor:Glas Srpske Foto:Ilustracija\nSrbija i Republika Srpska trebalo bi iduće godine zajedno da traže oštetu od zemalja koje su učestvovale u NATO agresiji nad njima, jer su tokom bombardovanja upotrebljavani i projektili sa osiromašenim uranijumom, koji su kontaminirali mnoge prostore i velikom broju ljudi prouzrokovali razna maligna oboljenja, piše "Glas Srpske".\nDirektor Komisije za posljedice NATO bombardovanja Darko Laketić rekao je “Glasu Srpske” da će početkom 2020. godine sumirati rezultate koje su prikupili i prezentovaće ih Narodnoj skupštini Srbije, a potom će podvući crtu da bi odlučili šta dalje činiti.\nPodsjetio je da su preliminarni rezultati koje je ta komisija uradila sa Institutom za javno zdravlje “Milan Jovanović Batut” pokazali da kod djece u uzrasnoj grupi od pet do devet godina, a koja su rođena poslije 1999. godine, postoji određena tendencija rasta obolijevanja od malignih bolesti.\n- Reč je o kompleksnom procesu, tako da ćemo kada sumiramo sve odlučiti u kojem smeru će ići dalje istraživanje i na koji način treba tražiti oštetu od zemalja odgovornih za kontaminiranost na našim prostorima prilikom NATO agresije, te prouzrokovana oboljenja - poručio je Laketić.\nIstakao je da Srbija u stvari i nema šta dokazivati, jer je bombardovana i zatrovana, ali da zapadne zemlje priznaju samo argumentovane stvari, zbog čega i nastoje da ubrzano istražuju i prikupe potrebnu dokumentaciju.\n- Fokusiraćemo se da tražimo novac za sanaciju i lečenje ljudi. Srbija je bombardovana bez saglasnosti Ujedinjenih nacija, protivpravno, tako da je to najmanje što zaslužujemo. Države koje su učestvovale u agresiji dužne su nam odštetu, da bismo očistili i sanirali životnu sredinu, a posebno nam je potreban za lečenje ljudi, gde utvrdimo da je uzrok njihovih bolesti kontaminacija terena - naglasio je Laketić.\nDodao je da su u ovom slučaju odlično sarađivali sa Srpskom, od koje i dalje očekuju podršku i zajednički rad. Srpska je podatke kojima raspolaže sabrala u publikaciji pod nazivom “Namjernom silom na Republiku Srpsku”, koji je objavio Republički centar za istraživanje rata, ratnih zločina i traženje nestalih lica, a koja je nastala kao rezultat istraživanja šta se dešavalo u vrijeme NATO bombardovanja Srpske od 30. avgusta do 14. septembra 1995. godine.\nDirektor Republičkog centra za istraživanje rata, ratnih zločina i traženje nestalih Milorad Kojić kaže da su to istraživanje odmah poslali komisiji u Srbiji i ponudili im pomoć.\n- Smatramo da NATO bombardovanje Srbije i RS ni na koji način ne treba razdvajati, bez obzira na to što se desilo u različitim periodima - rekao je Kojić.\nNaglasio je da je Srpska ponudila sve svoje resurse Srbiji, jer kada je riječ o tom pitanju treba zajedno da djeluju.\n- Spremni smo da zajedno tražimo odštetu, ali i da pokrenemo inicijativu za tužbu, međutim, prvo moramo formalno-pravno vidjeti kako Srpska može podnijeti tužbu kao RS, s obzirom na to da smo dio BiH - rekao je Kojić i dodao da sada čekaju inicijalni poziv komisije za dalje smjernice i djelovanja.\nPiralen uzrok karcinoma pluća\nDarko Laketić kaže da je tokom agresije na Srbiju NATO planski gađao industrijske trafo-stanice unutar fabričkog kruga u Kragujevcu, iz kojih se izlila ogromna količina ulja, koje sadrži otrovno i kancerogeno jedinjenje piralen.\n- Na stotine radnika kragujevačke fabrike “Zastava” obolelo je od karcinoma pluća, jer su odmah nakon napada, bez posebne zaštitne opreme za biološke i hemijske katastrofe, istrčali da čiste ruševine fabrike gde se izlio piralen - naglašava Laketić.\nPoražavajući su, kaže, rezultati do kojih su došli u okolini te fabrike.\n- Bio sam zgranut što je većina tih radnika imala medicinsku dokumentaciju sa karcinomom pluća, jer smo mislili da je piralen otišao u zemlju. Međutim, to je poluisparljiva supstanca i svi koji su tada čistili fabriku oboljeli su nakon četiri i više godina, jer su samo par meseci bili izloženi kontaminiranim mjestima - naveo je Laketić i dodao da sada upravo završavaju i analizu procenata nastanka malignih oboljenja kod lica koja su bila tada u direktnom kontaktu sa piralenom.\nTAGOVI: Srbija Republika Srpska NATO Bombardovanje\nDodik - Građanima Srpske automatski državljanstvo Srbije\nFudbaleri Srbije na korak od Evropskog prvenstva poslije 20 godina\nSrbin Nenad Grković među nobelovcima: Voljeli bismo da je svijet mirniji\nMaske obavezne i na otvorenom u Srbiji\nDoktor Nestorović ponovo u javnosti: Korona je dosadila i bogu i narodu


Bankarsko pravo i finansije | Advokatska kancelarija Prnjavorac\nBankarsko pravo i finansije « Oblast rada advokatske kancelarije\nAdvokatski ured poseduje veliko iskustvo u oblasti bankarskog prava i finansija. Zastupamo najveće svjetske Banke i finansijske organizacije poput Crédit Suisse, Zürich Switzerland, „Alphapay AG“ Zürich, Switzerland, „Weco Incasso AG“ Zürich, Switzerland i dr. u cilju prikupljanja nenaplaćeni kreditnih sredstava od fizičkih i pravnih lica na prostoru Bosne i Hercegovine te primjenjujemo Švicarsko obligaciono pravo (Codes des obligations) na prostoru cijele države BiH u ovoj vrsti postupaka kao i zastarni rok od 20 godina, ukoliko je ugovor o zajmu zaključen u Švicarskoj.\nPružamo pravne savjete iz oblasti bankarskog i finansijskog prava, uključujući savjete koji se odnose na sindicirane kredite, finansiranje kupovine privrednih društava, korporativno i projektno finansiranje, finansiranje projekata za razvoj nepokretnosti, kao i sudske sporove protiv banka u slučaju kršenja pozitivnih propisa Bosne i Hercegovine.\nKlijentima pomažemo u odabiru odgovarajućih sredstava obezbjeđenja u cilju zaštite njihovih interesa u finansijskim ugovorima i savetujemo o prednostima i manama različitih sredstava obezbeđenja.\nZajedno sa pripremom potrebne dokumentacije i pregovora u korist klijenta, pružamo pravnu pomoć posebno u sljedećim oblastima:\n• Bankarske transakcije;\n• Pružanje pravnih usluga u vezi sa statusnim pitanjima;\n• Priprema dokumenata potrebnih za postupke pred nadležnim organima i institucijama;\n• Međukompanijski zajmovi i finansiranje;\n• Savetovanje klijenata u vezi sa aspektima poslovnih odnosa na finansijskom tržištu\n• Priprema i izrada internih akata u cilju usaglašavanja sa pozitivnim propisima\n• Projektno finasiranje;\n• Nadgledanje celokupne procedure i obaveštavanje klijenta;\nOvdje možete pogledne ogledne primjere pravosnažnih i izvršnih presuda od koristi za sudsku praksu Bosne i Hercegovine u bankarskom pravu i finansijama, u sporovima protiv Banaka registrovanih u BiH, tako i u korist Banka sa internacionalnim sjedištima, našeg advokatskog ureda.


Rekao je to u intervjuu Vesko Drljača, ministar rada i socijalne politike FBiH, u pisanim odgovorima.\n“Radni tekst zakona je sačinjen i pri izradi je uzeta u obzir činjenica da je Vlada FBiH dala zaduženje da se radnim tekstom obuhvati uvezivanje staža radnicima većinski državnih firmi. Kada je riječ o uvezivanju staža radnicima privatnih preduzeća, razmatra se mogućnost analize kojom će se prije svega vidjeti kolika bi sredstva bila potrebna za tu namjenu, te će tačniji podaci o broju radnika i finansijskim sredstvima biti prezentovani Vladi, koja će donijeti konačnu odluku u kojem smjeru će se ići s rješavanjem navedenog pitanja”, tvrdi Drljača.\nOn je kazao da je do sada rješenje o reprezentativnosti zatražilo samo Udruženje poslodavaca komunalne privrede FBiH, za šta postupak još nije okončan, a nakon što je Vlada FBiH ukinula reprezentativnost Udruženja poslodavaca FBiH koje bi trebalo da bude jedan od potpisnika opšteg kolektivnog ugovora.\nPodsjetio je da će se o izmjenama i dopunama Zakona o radu raspravljati u redovnoj parlamentarnoj proceduri, “a ne po hitnom postupku, kako je ranije bilo najavljeno”.\nImali ste sastanak sa predstavnicima penzionera zbog, kako tvrdite, pogrešne interpretacije Vašeg dopisa Zavodu PIO. Možete li zaista garantovati penzionerima da penzije u FBiH neće biti smanjene?\nDRLJAČA: Na sastanku je jasno ukazano kako Vlada FBiH i Ministarstvo nisu nikada razmatrali niti predlagali smanjenje penzija, već su stava kako se mora zadržati dostignuti nivo penzija i osigurati njihova blagovremena isplata. U tom cilju je potrebno da sve nadležne institucije iskažu svoje zalaganje kako ne bi došlo do smanjenja penzija.\nZatražili ste od Zavoda PIO primjenu člana zakona koji podrazumijeva da se visina penzije određuje svaki mjesec u skladu sa prikupljenim sredstvima, i to je izazvalo strah. Možete li pojasniti takav zahtjev?\nDRLJAČA: Ministarstvo je zatražilo od Zavoda PIO da sačini konkretan plan mjera i aktivnosti koje bi imale za cilj stabilizaciju sistema penzijskog i invalidskog osiguranja, te primjenu važećih propisa. Zakonima je jasno utvrđena nadležnost i postupanje Upravnog odbora PIO/MIO koji ima obavezu i odgovornost da održi fiskalni balans zavoda, te ne stvara obaveze prema korisnicima. U provedbi takvih aktivnosti nije potreban stav Vlade, odnosno Ministarstva. Organi Zavoda PIO/MIO moraju usmjeriti energiju na sačinjavanje konkretnih mjera i aktivnosti na osiguranju finansijske stabilnosti penzijskog sistema.\nKoliko godina će trebati da se uveže staž radnicima?\nDRLJAČA: Postoji veliki broj ljudi koji imaju ispunjene uslove za ostvarivanje prava iz penzijskog i invalidskog osiguranja, ali ta prava ne mogu ostvariti zbog neplaćenih doprinosa. Riječ je oko 65.000 ljudi, dok njih 25.000 zaključno s 2015. godinom ima ispunjene uslove za ostvarivanje prava iz penzijskog i invalidskog osiguranja. U narednim godinama broj osoba koje budu ispunjavale uslove će padati. Vlada je u prijedlogu budžeta za ovu godinu predvidjela 52 miliona KM, a procjene su da za realizaciju cjelokupnog finansiranja doprinosa u narednim godinama, na minimalnu osnovicu, treba oko 453 miliona KM.\nKada očekujete da će se početi sa prvim uvezivanjem staža?\nDRLJAČA: U odnosu na prvobitni plan donošenja Zakona o uvezivanju radnog staža, rok za donošenje zakona je prolongiran radi uzimanja u obzir svih aspekata i osiguranja sredstava za finansiranje. Očekujemo da će Parlament FBiH o istom odlučivati u prvoj polovini ove godine. Nezavisne novine\nTagovi: penzijestazvesko drljacavlada fbih


Vesti online / Vesti / Ekonomija / Ceo FAP po ceni luksuznog stana u Beogradu\nCeo FAP po ceni luksuznog stana u Beogradu\nNa tender za kupovinu Fabrike automobila Priboj (FAP) stigla je jedna ponuda, a potencijalni kupac dao je minimalnu ponudu od 300.000 evra, izjavio je generalni direktor tog preduzeća Mirko Stojović.\nJedini ponuđač i to sa minimalnom cenom od 300.000 evra\n"Potencijalni kupac je na bazi otvorene finansijske ponude dao minimalne uslove. Stiče se utisak da su to krajnje nedovoljni uslovi, takvi da mogu čak da unesu paniku među sadašnje, ali i bivše radnike FAP-a", rekao je Stojović novinarima.\nJedini ponuđač na trećem tenderu za kupovinu FAP-a je konzorcijum kompanije "Finkom Kapital" iz Kijeva i londonske firme "Team Constructions Investments".\nPonuđena je cena od 300.000 evra, predviđen je investicioni program od 10 miliona evra u periodu od pet godina, a bezuslovno su prihvaćene minimalne obaveze socijalnog programa. Prema rečima Stojovića, ovo je tek početak "jednog procesa dogovaranja, a krajnja cena može biti znatno povoljnija sa aspekta prodavca".\n"FAP će u dogovoru sa nadležnim ministarstvom pokušati da u daljim pregovorima postigne što bolje uslove privatizacije i očekujem da, ako ne bude drugih prepreka i ako sa jedinim zainteresovanim kupcem nastavimo dalju komunikaciju po tenderu, dođemo do prihvatljivog dogovora", kazao je on.\nPrethodna dva tendera za prodaju ovog preduzeća koje je nekada bilo najveći proizvođač privrednih vozila na Balkanu, bila su neuspešna.\nEKONOMIJA Radnici FAP-a dobili platu za jun\nSRBIJA Radnici FAP-a blokirali barsku prugu\nSRBIJA Radnici "FAP-a" nastavljaju blokadu, Vučić najavljuje smene\nSRBIJA Radnici FAP prekinuli blokadu pruge Beograd-Bar